ועדת החינוך, התרבות והספורט, כנסת 25, פרוטוקול מספר 35, 2023-05-02 00:00

יוסף טייב: בוקר טוב

יוסף טייב:  אני מתכבד לפתוח את ועדת החינוך, התרבות והספורט, י"א באייר התשפ"ג, 2 במאי 2023, בנושא פיקוח ואכיפה של חוק צער בעלי חיים בעקבות ציון היום המיוחד למען רווחת בעלי חיים, בקשה של חברת הכנסת יסמין פרידמן, ואני מברך על הבקשה ומגויס

יוסף טייב:  אני מברך את סגן השר משה אבוטבול, שנענה באמת לבקשתי להגיע לדיון, להיות נוכח ולתת תשובות מפורטות מטעם המשרד, וגם את תפיסת עולמו סביב הנושא

יוסף טייב:      אני רק רוצה לומר שאחד הנושאים, אני חושב, המוסריים ביותר הוא מהו היחס הראוי של האדם, שלנו כבני אדם, גם של תפיסת התורה, סביב הנושא הזה של צער בעלי חיים

יוסף טייב:  אני חושב שהיסוד הוא שיש להתייחס אל בעלי חיים ברחמנות, בהגינות, ולא סוד שישנו איסור מהתורה של צער בעלי חיים

יוסף טייב:  ולא רק שאסור לצער אותם, אלא גם יש מצווה לטרוח כדי להסיר מהם צער

יוסף טייב:      וכפי שלמדנו בפריקת חמור, כשתראה חמור רובץ תחת משאו, יש לנו מצווה לבוא ולפרוק ממנו את המשא

יוסף טייב:  ומכן בעצם למדנו שבכל עת שאדם רואה שחיה סובלת, וכשיש ביכולתו לבוא ולעזור לה, מצווה עליו לנסות להציל אותה ממצוקתה

יוסף טייב:      ואם כן, אני רק רוצה לבוא ולומר שיש סיפור ידוע בגמרא, מסכת בבא מציעא, בדף פ"ה עמוד א', אותו סיפור ידוע שרבי יהודה הנשיא היה מוכר גם כנשיא, אבל גם כאדם, גדול הדור בתקופתו, מגדולי התנאים

יוסף טייב:  מפעלו הגדול מוכר כעריכת המשנה, שבעצם זו תחילת הכניסה ללמידה של תורה שבעל-פה

יוסף טייב:  ומסופר שם בגמרא על אותו עגל שהיה בדרכו לשחיטה

יוסף טייב:  ואותו עגל בעצם ברח ובא להסתתר תחת גלימתו של רבי יהודה הנשיא, ורבי יהודה הנשיא באינסטינקט פשוט שלח את אותו עגל ואמר לו, לך אל השוחט כי לכך נוצרת

יוסף טייב:      ובאותה שעה, הגמרא מספרת שהתעורר קטרוג גדול בשמיים, ונגזרו על רבי יהודה הנשיא ייסורים קשים, וכך סבל רבי 13 שנה מכאבי חניכיים וכאבים נוספים

יוסף טייב:  ויום אחד ניקתה שפחתו את הבית ומצאה חולדה עם גורים, ובאה להשליך אותם

יוסף טייב:  ואז אמר לה רבי יהודה הנשיא: וכי לא כתוב בתהלים "ורחמיו על כל מעשיו"? ובעקבות כך אמרו בשמיים כי הואיל וגילה רבי רחמים מרובים על בעלי חיים, ראוי שאף עליו ירחמו, ונסתלקה ממנו הייסורים

יוסף טייב:      ולכן, אני חושב שתפיסת עולמנו ותפיסת התורה סביב הנושא של בעלי חיים היא ברורה, אבל אני גם רוצה לומר שיש יחס ברור על פי תפיסתו של התורה

יוסף טייב:  שבכל מקום שיש לי צער של בעלי החיים או צער האדם, או צורך לאדם, צורך האדם הוא גובר, נגיד את זה ככה, ולכן על זה גם יכולים להיות חילוקי דעות, וזה בסדר, ואני מכבד

יוסף טייב:  אבל אני רציתי לבוא ולהתחיל ולומר את הדברים על פי תפיסתי ועל פי תפיסת עולמי

יוסף טייב:      אני רק רוצה לומר שסגן השר צריך לצאת ב-10:55, ולכן אני אתן לך, יסמין, כי זו בכל זאת יוזמה שלך, לפתוח את הדיון, ואז סגן השר, אם יש שאלות, וניתן גם לכל הארגונים ולכל מי שעוסק בתחום להביע את דעתו

יוסף טייב:  בבקשה

יסמין פרידמן: אז בוקר טוב

יסמין פרידמן:  ראשית אני רוצה לומר לך תודה, יושב ראש הוועדה, שבאמת נרתמת במהירות רבה לקיים את הדיון הזה

יסמין פרידמן:  תודה לסגן השר שהגיע, זה מאוד מאוד חשוב, לכל האורחים ולכל מי שטרח והגיע

יסמין פרידמן:  אני רוצה לקוות שגם פה זה יתמלא אולי בהמשך, זה מאוד מאוד חשוב לי

יסמין פרידמן:      אני אעשה את זה הכי קצר שאני יכולה

יסמין פרידמן:  אנחנו כמעט שלושים שנה מאז חקיקת חוק צער בעלי חיים, ושוב ושוב הוועדה הזאת צריכה להתכנס כדי לדחוק בגורמי הפיקוח והאכיפה לפעול לקיומו

יסמין פרידמן:  כי בסוף, בלי פיקוח ואכיפה, החוק נשאר בגדר המלצה

יסמין פרידמן:      הפערים בחוק מסתכמים בכל כך הרבה דברים, אבל מפאת קוצר הזמן, בדיון הזה אנחנו נתמקד בשני היבטים עיקריים

יסמין פרידמן:  אחד זה כל נושא התקנות, כי הבסיס לחוק הוא תקנות שמסדירות את חוק צער בעלי חיים

יסמין פרידמן:  עוד בשנות השישים בית המשפט הבהיר שחוק כללי שלא מסדירים בתקנות הוא בגדר אות מתה מהרבה בחינות

יסמין פרידמן:       לעניין חוק צער בעלי חיים, לפני עשרים שנה משרד החקלאות כבר הסכים שצריך להסדיר תנאי החזקה, הובלה, בתקנות

יסמין פרידמן:  החלטת ממשלה 833 גם קבעה שעד אמצע 2018 השר צריך להגיש לאישור הוועדה תקנות לעניין החזקה חקלאית של בני צאן, בני בקר, תרנגולים בתעשיית הבשר, דגים והמתת בעלי חיים לבשר

יסמין פרידמן:  למיטב ידיעתי אפילו רק לעניין בתי המטבחיים יש טיוטה בשלב הזה, שגם היא לא הוגשה לוועדה, למרות שהחוק קבע שהיא תוגש עד ספטמבר 2016

יסמין פרידמן:      אני אקרא ממש בקצרה אילו תקנות לא קיימות

יסמין פרידמן:  עד 2018 היו אמורים לתקנן: גידול והחזקה של בקר, פטמים, צאן, דגים, מזעור סבל בהמתה של בעלי חיים המוחזקים לצרכים חקלאיים; תיקון לתקנות החזירים לעניין ריסון והשחתה; תקנות צער בעלי חיים לעניין בתי מטבחיים, טיוטה פורסמה להערות הציבור ב-2020, מאז לא קודמה; תיקון תקנות הובלת בהמות פורסמה על טיוטה להערות הציבור 2020, מאז לא קודמה; תקנות בעניין גידול עגלים, פורסמו להערות הציבור ב-2016, עדיין לא מומשה; דוח RIA בעניין תקנות חזירים, לפני שנה הודיעו לנו שהוא מוכן, ממתין לאישור השר, הוועדה דרשה לקבל אותו בהקדם, לא קיבלה

יסמין פרידמן:  זה לעניין התקנות

יסמין פרידמן:      הנושא השני שחשוב לנו הוא כל נושא רשימת עבירות שאנחנו רוצים שיוטל בהן קנס מנהלי

יסמין פרידמן:  אני חייבת להסביר שהיום יש קונסטרוקציה ארוכה ארוכה

יסמין פרידמן:  זאת אומרת, אם וטרינרית של המשרד מגיעה, לדוגמה, לביקורת בפינת חי, מוצאת שם עבירות, היא לא יכולה לתת קנס

יסמין פרידמן:  היא מעבירה את זה ליחידת הפיצו"ח

יסמין פרידמן:  יחידת הפיצו"ח עושה חקירה שלמה, מעבירה את זה למחלקת התביעות, שתיתן המלצה

יסמין פרידמן:  ואז רק מפקח של הפיצו"ח, שבכלל לא היה במקום בזמן העבירה, ייתן את הקנס

יסמין פרידמן:  לפעמים זה לוקח יותר משנה, לא יעיל, לא מרתיע

יסמין פרידמן:  אם וטרינר רשותי מגיע למקום, אין בכלל מה לדבר

יסמין פרידמן:  המשרד לא מסמיך את הרשויות המקומיות להטיל קנסות מנהליים

יסמין פרידמן:  וברור שאף רשות לא תתחיל להגיש כתבי אישום

יסמין פרידמן:  ולמעשה, כמעט כל פנייה למשרד החקלאות, מחזירים אותנו חזרה, תפנו לרשות המקומית, זה לא בסמכותנו, זה לא אנחנו, זה הם

יסמין פרידמן:  כל אחד מעביר את זה לשני, וזה הדבר השני, וגם אתם כתבתם את זה, לדעתי, בהמלצות שלכם לגבי קנסות מנהליים

יסמין פרידמן:       זהו, עשיתי את זה הכי קצר, אנחנו נשמע את סגן השר, ואחר כך אני אשמח לתת לכולם לדבר

יסמין פרידמן:  תודה רבה

משה אבוטבול: בוקר טוב לכולם

משה אבוטבול:  ראשית, אני רוצה להודות ליושב ראש הוועדה היקר, חבר הכנסת יוסי טייב, שהוא בתוקף תפקידו כיושב ראש ועדת החינוך, התרבות והספורט, זה המנדט שלו לדון בכל החוקים של צער בעלי חיים

משה אבוטבול:  אני מאוד מודה לך על הכינוס הזה, שכבר, האמת, לפני פסח הוא רצה לכנס את זה, אבל הינה, יצא ככה בצורה טובה שזה הזדמן יחד עם הנושא הזה של אותו יום מיוחד, שאנחנו עורכים אותו בכנסת, והוא יצוין בכמה ועדות, וכמובן הדבר המשמעותי ביותר יהיה במליאת הכנסת היום, כאשר נשמע מכמה חברי כנסת נאומים, וגם אנחנו במשרד החקלאות נסכם את היום החשוב הזה

משה אבוטבול:       ידידי יוסי, חבר הכנסת יוסף, ציין את מאמרי חז"ל בנושא הזה של צער בעלי חיים

משה אבוטבול:  אני רוצה לומר לכם, אמרתי את זה גם במפגש החשוב שהיה לנו אצל השר היקר שלי, אבי דיכטר, שאני היום נמצא בוועדות גם מכוחו

משה אבוטבול:  הוא ביקש ממני, בין שלל הדברים שהוא מינה אותי כאשר נתמניתי לסגן שר, שכל תחום צער בעלי חיים, הפיקוח, האכיפה, כל הדברים מסביב, יהיו אצלי

משה אבוטבול:  כך שאני נמצא פה כחלק מתוך הנושא שאמור להיות הפתרון לבעיות שאתם מעלים, ולא איזה אחד שבא על תקן של משקיף מהאו"ם

משה אבוטבול:  אני פה, איך אומרים? - "איך בין דו", אני פה כדי לטפל בדברים הטובים שאתם עושים למניעת צער בעלי חיים

משה אבוטבול:      לכן יוסי דיבר על כמה דברים, באמת, מאמרי חז"ל על הנושא הזה, אבל אני לא יכול לדלג על הפרק החשוב הזה, כי בעצם, הפרק החשוב הזה מביא אותנו עם המון המון כוח לסייע לדברים החשובים שלכם

משה אבוטבול:  די אם נציין עובדה אחת חשובה שכל המנהיגים שלנו שמובאים בתנ"ך, כולם היו כאלה שהיו להם נגיעות ברורות עם בעלי חיים

משה אבוטבול:  קחו את משה רבנו, כולנו מכירים את הסיפור המפורסם עם אותו גדי שהוא נשא על כתפיו, שהוא בסך הכול ברח מהעדר והוא לא הבין איפה הוא

משה אבוטבול:  וכשהוא ראה אותו ליד אותו ערוץ נחל, אז הוא הפוך, קידם אותו למים, הנגיש לו את המים, ולאחר מכן נשא אותו על כתפיו

משה אבוטבול:  אמר לו הקדוש ברוך הוא, אתה כל כך מטפל יפה בצאן, אתה תטפל בעם שלי, כי עם ישראל נקרא גם צאן, ישראל צאן פזורה

משה אבוטבול:       כנ"ל אנחנו מוצאים גם את אברהם, יצחק ויעקב

משה אבוטבול:  גם את דוד המלך, שלפני שהיה מלך הוא היה רועה צאן

משה אבוטבול:  כלומר, הנגיעות האלה של הצאן, של הבקר, של צער בעלי חיים, הוא בכלל לא זר

משה אבוטבול:  לא לעולם התורה, לא לעולם ההלכה, ובטח לא לפולקלור הנפלא שנמצא וקיים בעולם היהודי

משה אבוטבול:       ואני רק רוצה לומר לכם בצורה הברורה ביותר, יוסי ציין את הנושא הזה של פריקה וטעינה, שאם רואים אפילו את החמור של השונא שלך, שעכשיו רובץ תחת משא, הוא הולך תכף להתפרק אותו חמור, והוא שונא שלך, אל תתחיל לחשוב, רגע, אבל הוא שונא שלי, "עזוב תעזוב עימו"

משה אבוטבול:  אומרים המפרשים, תעזוב את כל החשבונות הקטנוניים האלה, "תשבוק מה דבליבך עלוהי", כך אומר התרגום, תשים את מה שיש לך בלב עליו, תלך בבקשה, תעזור לחמור הזה

משה אבוטבול:  "עזוב תעזוב עימו", מתי? לפני שהוא רובץ, כי אחרי שהוא רובץ, גם עשרה לא יוכלו להרים את אותו חמור

משה אבוטבול:  התפיסה שלנו היא לעזור בשני אופנים: גם למנוע את צער בעלי חיים, אבל לעשות את זה ברגע, בטיימינג הנכון

משה אבוטבול:  לא אחרי שאותו חמור כבר מפורק

משה אבוטבול:      כנ"ל החשיבה שלנו גם בנושא הזה, של איסור חרישה בשור וחמור יחדיו

משה אבוטבול:  אסור לחרוש שור וחמור יחדיו

משה אבוטבול:  למה? מה ההנמקה לזה, חברים? ההנמקה לזה ברורה

משה אבוטבול:  הכוח של השור הוא הרבה יותר חזק מהחמור, השור נותן תאוצה, החמור נגרר אחריו, גורם לו צער, והוא בעצם נסחב כמו איזה סמרטוט

משה אבוטבול:  התורה אומרת: "לא תחרוש בשור ובחמור יחדיו"

משה אבוטבול:  אני יכול להביא לכם עשרות מקרים, כדי להגיד לכם שאתם עושים עבודת קודש, אתם מכוונים לדבר שהוא תורני, זה לא דבר שהוא מופרך או מופקע, ולכן באמת, גם כן, יש ספרים מאוד מאוד גדולים

משה אבוטבול:       אני רק רוצה לציין שמורי ורבי הרב הגאון הרב יואל שוורץ חיבר אולי חמישים או שבעים ספרי הלכה בכל מיני תחומים

משה אבוטבול:  הוא נפטר לפני כמה חודשים

משה אבוטבול:  הוא היה המשגיח הרוחני שלנו בישיבה שלמדתי בה, ישיבת איתרי, בבית צפאפא, פה בתלפיות

משה אבוטבול:  ואחד הספרים שהוא חיבר, משהו מרתק, קוראים לו "צער בעלי חיים", לפני כ-35 שנה

משה אבוטבול:  כלומר, בואו נאמר ככה, אני לא מחדש לכם כלום, ואנחנו, איך שאומרים, בנושא הזה איתכם מלא על מלא

משה אבוטבול:  כמובן, צריך לעשות התאמות, אבל בהחלט, הנושא, לא רק שלא זר לנו, אנחנו מצדיעים ומעריכים את זה

משה אבוטבול:      ויש תמונה מאוד מרגשת ומפורסמת מהעולם התורני שמראה כיצד ראש ישיבת רכסים, הרב הגאון הרב אליהו לופיאן, שהיה משגיח שם, משגיח בישיבה, מאכיל חתולה בחלב בפתח ביתו

משה אבוטבול:  כך שיסמין, אני לא יודע כמה דורות, הרבה דורות מגדלים חתולים, וזה דבר נפלא, אבל שתביני שגם הרב, יש לו איזה חלק בעבר שלו, שמראים את התמונה

משה אבוטבול:  היא מאוד נדירה, התמונה הזאת, כי היא ישנה, עוד לא היה דור הוואטסאפ

משה אבוטבול:  את מכירה אותה, אז את רואה

משה אבוטבול:  כלומר, ומה הוא אמר להם שם? להאכיל חתולה

משה אבוטבול:  זה עד כדי כך שחז"ל אומרים, כשאתה בא לשבת לאכול, אתה לא תשב ותאכל לפני שקודם כול תיתן לבהמה שלך לאכול

משה אבוטבול:  כן? "ונתתי עשב לבהמתך", ואחרי זה כתוב "ואכלת ושבעת"

משה אבוטבול:  כלומר, יש חיוב הלכתי, תן קודם כול לבעלי החיים לאכול, ואחרי זה תתיישב לאכול

משה אבוטבול:  למה, אחרי שאתה תאכל, תשכח מאלה שנשארים רעבים שם, בתוך הדיר, בתוך הלול, בתוך כל הדברים האלה

משה אבוטבול:       כף שאנחנו בנושא הזה, אני רציתי רק לתת את ההקדמה הזאת, שתדעו שמבחינתנו המקורות עמוסים, ברוך השם, בסיפורי חז"ל, בדברים, ואנחנו איתכם, וזה מקל גם עליכם וגם עלינו, כי אנחנו נמצאים מכווני מטרה

משה אבוטבול:       אני עכשיו רוצה לדבר בעצם, אנחנו ביום מאוד מאוד חגיגי וחשוב, כי בעצם אנחנו מציינים אותו, ועצם הציון מוכיח שזה משמעותי במדינה, משמעותי בכנסת, והדבר המרגש ביותר הוא לשמוע את כל חברי הסיעות, מכל סיעה שידברו, גם מטעמנו, תנועת ש"ס, אמור לדבר חבר הכנסת אברהם בצלאל, הוא יאמר נופך משלו, זה כל אחד משלו

משה אבוטבול:  אבל אני רק רוצה לומר שהשר שלנו, אבי דיכטר, הוא אדם קשוב ורגיל, ואני אומר את זה כי אני איתו כמה חודשים

משה אבוטבול:  סיפרתי קצת ליועצת ראש הממשלה, שבגלל שאני כל כך חושב שהוא מאוד יכול לעזור לעולם החקלאות, יכול מאוד מאוד לעזור לעולם החי, והוא דרוך מטרה בנושא הזה, סיפרתי לה שבצאתי מטקס המשואות שהיה, כשעברנו לצאת מהזה, לא אותו סרטון מפורסם, עזבו את זה בצד

משה אבוטבול:  אני מדבר על אותו קטע שכשיצאנו, הייתה לי שיחה עם ראש הממשלה, סיפרתי לו על הדברים הנפלאים שהשר עושה מול החקלאים, מול כל מיני דברים

משה אבוטבול:  כי באמת, החודשים האלה שאני איתו באמת נתנו לי להבין שמדובר פה באדם ענק שרוצה לעשות עוד ועוד, גם לחקלאים, וגם לאותה פגישה מרגשת שהייתה עם כל הארגונים של צער בעלי חיים, שגם אני נוכחתי בה, וההוראות היו ברורות שם, לנסות לאמץ חוקים וכו'

משה אבוטבול:       אז סיפרתי לראש הממשלה שבאמת אבי דיכטר עושה עבודה נהדרת, ואני שמח שהוא לא הלך למשרד הביטחון וזה

משה אבוטבול:  וכמה אנקדוטות, סיפרתי לו ואמרתי לו, באמת צר לי, אדוני ראש הממשלה, שטרפדתי לך את תוכניתך לקחת אותו למשרד הביטחון, ואני אותו אחד, הקטן ששכנעתי אותו שטוב שתישאר איתנו במשרד החקלאות

משה אבוטבול:  חייך, כמובן, ביבי, ואמר שזה משהו מקורי, התוכנית שלי

משה אבוטבול:       אז אני אומר, אנחנו נמצאים באמת עם אדם מאוד יקר, שההנחיות שלו הן באמת להיות מכוונות אליכם

משה אבוטבול:  אגב, אני ישבתי עם הגברת פרידמן, חבר הכנסת, שעושה עבודה כשלעצמה, ברוכה, יש לה גם כן כנס היום, אני גם, בלי נדר, אגיע לשם, מספר דקות

משה אבוטבול:  מוועדה לוועדה, מכנס לכנס

משה אבוטבול:       אבל בהחלט הדברים ברורים, שיש לנו עדיין בעיות, ואי אפשר לנוח על זרי הדפנה

משה אבוטבול:  יש לנו בעיות בנושא של לולים, רווחתם של העופות

משה אבוטבול:  יש היום בנושא של הובלת הבעיות

משה אבוטבול:  אני בעצמי הפכתי להיות פעיל סמוי שלכם

משה אבוטבול:  והראיתי לה תמונות שאני מצלם כבר, איך שאומרים, מתוך אינסטינקט, כל מיני משאיות שמובילות בהמות, ואני אומר לחבר'ה אצלי, תגיד, זה בסדר? יש להם רישיון? כי כתוב על חלק רישיון

משה אבוטבול:  אני כבר הפכתי להיות, איך אומרים, אחד מנאמני הניקיון, נאמני צער בעלי חיים

משה אבוטבול:  כלומר, אנחנו דרוכי מטרה בנושא שלכם

משה אבוטבול:  יש לנו גם עדיין בעיות עם התעללות בבעלי חיים

משה אבוטבול:  שזה דבר חמור ביותר, חמור ביותר

משה אבוטבול:  אני אומר לכם שוב, אני אומר את זה ומלא רגש

משה אבוטבול:  וכמובן, אנחנו לא ניתן שזה יהיה

משה אבוטבול:      הגיעה אליי איזו פנייה מגוש דן על כמה סוסים שכלואים באיזה מקום מסוים, כן? מייד, הדבר הראשון שעשיתי, פנייה לתמיר גושן, בבקשה להפעיל את על היחידות, לבדוק בדיוק מה קורה שם עם אותם סוסים

משה אבוטבול:  יום למוחרת קיבלתי מאותו פונה, שהוא פונה סמוי, אנשים מפחדים לדווח בשם מלא

משה אבוטבול:  אבל חזר אליי מאותו מספר חסום, ואמר לי, אני רוצה להגיד לך תודה רבה, הסוסים כבר לא שם, שוחררו מהאורווה

משה אבוטבול:  וזו התקדמות, ואני שמח

משה אבוטבול:      והדבר האחרון שטיפלנו בו באמת בצורה אקטיבית הוא אותו מעשה רשע שנעשה בצור משה, ומייד המנכ"ל שלנו, אורן לביא, שגם הוא חדור מטרה בנושא הזה, טיפל בנושא הזה, פיזרנו, ועדיין, איך אומרים, גם בספיחין מטפלים - - - לא ניתן, אפילו שרוב הכלבים הם של צה"ל וכו'

משה אבוטבול:  לא אמרנו, אנחנו באים לעשות, כמו שאומרים, דברים, בואו נתחיל להפיל אשמות על אחרים, וחלק של הרשויות המקומיות

משה אבוטבול:  אנחנו נעשה גם סדר בנושא הזה, שכל אחד ידע לקחת אחריות

משה אבוטבול:  לא רק ששמים אותם שם, ואחרי זה הם מתרבים, הם לא עובדים לפי הכללים שנדרשים, הפרדה בין זכרים לנקבות, עיקורים מסוימים, דברים מהסוג הזה

משה אבוטבול:  אנחנו נצטרך לעמוד על זה

משה אבוטבול:  שזה לא יהיה, איך שאומרים, רק לדחוף את הכלב שמה ולהתפטר

משה אבוטבול:  זה לא בייביסיטר, אותן כלביות

משה אבוטבול:      אני רק רוצה לומר דבר אחד, לגבי הנושא של סט החוקים

משה אבוטבול:  הגישה בפניי גברת פרידמן את הנושא של החוקים

משה אבוטבול:  חוקים, אני כשלעצמי טוען שהם טובים, אבל בהחלט ישבתי יחד עם היועץ שלי לענייני חקיקה, מר גולן שליט, דיברנו בנושא הזה

משה אבוטבול:  הוא התחיל לטפל

משה אבוטבול:  זה אדם שיודע איך נראית צורה של חוק

משה אבוטבול:  אני, בכנסת הקודמת, כשעוד לא הייתי סגן, העלינו ארבעים וכמה חוקים, כן? ומפני שנעשיתי סגן, אסור לי ולשר לטפל בחקיקה, אז עשיתי, כמו שאומרים, חלוקת ירושה

משה אבוטבול:  כל אחד מהח"כים שלי בתנועת ש"ס קיבלו כמה חוקים, קח את זה, וכאב לי, כי עבדתי על כל חוק אולי שלוש שנים

משה אבוטבול:  אבל אמרתי, זהו זה, אני נצמד לחוק

משה אבוטבול:  אבל עם כל זה, חוקים חקלאיים, חוקים שקשורים לצער בעלי חיים, שזה התחום שלי, גולן שליט יודע לטפל בזה, אנחנו נעשה התאמות

משה אבוטבול:      אני רק רוצה לומר דבר כזה, אנחנו נמצאים, אחרי הכול, בעולם שצריך שתהיה לו אזהרה

משה אבוטבול:  החוקים הם חוקים טובים, אבל אנחנו אומרים תמיד, את החן יש לאבחן

משה אבוטבול:  אני צריך שיהיו לי פה בנושא הזה גיבויים, ראשית, הגיבוי של הצוות המקצועי שלנו במשרד

משה אבוטבול:  אנחנו לא נלך על הראש שלהם בכל דבר

משה אבוטבול:  יש דברים שיכול להיות שאנחנו יותר צודקים, אתם צודקים יותר

משה אבוטבול:  אבל חשוב לי שהיועצים המשפטיים אצלנו, לא לזלזל בהם, חברים יקרים, הם ייתנו גם כן את האמירה שלהם לגבי החוקים, וננסה, איך שאומרים, כמה שיותר לקרב את הלבבות, שהחוקים יהיו מותאמים

משה אבוטבול:  ולאחר מכן יש הנקודה של ההובלה, האם זה הופך להיות חוק ממשלתי או חוק פרטי או חוק שבקונצנזוס קואליציה ואופוזיציה, או חוק שמובל על ידי הפורום החקלאי בכנסת

משה אבוטבול:  יש כל מיני דברים, אבל עוד לא הגענו לזה, וזה יגיע

משה אבוטבול:      אבל מצד שני, יש לי הזכות להגיד, לפחות בחודשים הראשונים שאני נמצא בתפקיד, ולא הרבה זמן, אני והשר, אנחנו חדשים, לומדים את זה

משה אבוטבול:  לא תצטרכו להמתין כמה שנים או כמה דורות לנושא הזה

משה אבוטבול:  לדעתי זה יצטרך להיות יותר במהרה

משה אבוטבול:  אני שמח שגם לראש הממשלה יש יועצת בכירה, שהיא נמצאת ומלווה אותנו ומגיעה לכל המקומות האלה, אתם כולם מכירים אותה, אישה טובה, ובאמת הנושא הזה נוגע לליבה

משה אבוטבול:  ואנחנו גם מקיימים שיחות מעבר למפגשים שלנו בנושא הזה

משה אבוטבול:  אנחנו באמת רוצים שתבינו שזה בשיח, זה ברצון שלנו

משה אבוטבול:  יש לנו גם עובדי משרד בכירים שנמצאים, את גברת הניג כולם מכירים, אנחנו עובדים, יש לנו גם במחוזות, בכל הדברים, ביחידות הפיצו"ח

משה אבוטבול:  אנחנו לא יושבים בחיבוק ידיים

משה אבוטבול:  אבל זה יהיה, רק נצטרך לעשות את זה נכון

משה אבוטבול:  אני הסברתי את זה גם בפגישה שהייתה לי עם גברת יסמין, חברת הכנסת יסמין, הייתה לי פגישה איתה כמעט כשעה בנושא הזה

משה אבוטבול:  דנו, בחנו את הדברים

משה אבוטבול:  אנחנו נעשה את זה

משה אבוטבול:  לדעתי אתם תתחילו לראות תוצאות בזמן הקרוב, אינני יודע לכמת את זה

משה אבוטבול:  אבל דבר אחד בטוח, שאנחנו חדורי מטרה

משה אבוטבול:      ככה, משהו לשמח את מי שצריך כן לשמח

משה אבוטבול:  חלק מהבעיות שלנו, ואני מדבר את זה, זו הנקודה של הלולים, ומעבר ללולים יש לנו הנקודה של המטילות, ומעבר למטילות, האפרוחים

משה אבוטבול:  אני לא אפרט

משה אבוטבול:  מי שמבין, מבין, ואנשים פה לא כאלה שלא מבינים, והמבין יבין

משה אבוטבול:  כן? אבל חלק מהפיתוחים הטובים שיש לנו במכון שלנו, מכון וולקני, שאתמול היו אצלי בביקור במטה החקלאות שמתקיים כל יום שני

משה אבוטבול:  היה שם ד"ר שמואל אסולין וסיפר לצוות שלי ולכל החקלאים שהיו שם בכל מיני נושאים אחרים, על הפיתוחים של המכון

משה אבוטבול:  אבל אחד הפיתוחים של המכון ימנע מאיתנו הרבה דמעות

משה אבוטבול:  יהיה פיתוח, דבר שהוא נדיר, אבל זו תהיה המצאה ישראלית שתוסיף המון כבוד לעולם, של הטלת אפרוחות, ולא אפרוחים

משה אבוטבול:  כלומר, יהיה לנו, ישיר לנושא הזה של מטילות, ישיר לנושא הזה מכוון, בלי דברים כאלה איומים שקורים, שאני לא איכנס לפרטים

משה אבוטבול:  כשרק ראיתי את הסרטון בזמנו, זה זעזע אותי, אני מבטיח לכם שלא ישנתי באותו לילה בצורה טובה

משה אבוטבול:  כי שוב, אני מחובר לזה

משה אבוטבול:      אני רוצה לומר לכם, אמיתי, מגיל קטן אני באר-שבעי, כמו גברת פרידמן, משכונה ד'

משה אבוטבול:  התחביב שלי היה, כשהייתי ילד קטן, ידידי יושב ראש הוועדה, ללכת עם אימא שלי, שתהיה בריאה עד 120, בכל יום חמישי לשוק הבדואי בבאר שבע

משה אבוטבול:  ושם, הדבר היחיד שהייתי משגע את אימא שלי, תקני לי אפרוחים

משה אבוטבול:  ומאימא שלי למדתי מסחר

משה אבוטבול:  כשהבדואי אומר לה, נניח, במינוחים של היום, שני אפרוחים בעשרה שקלים, היא לא הייתה עוזבת אותו, שלושה אפרוחים בעשרה שקלים

משה אבוטבול:  ואז הייתי יוצא עם השלל הביתה, מגדל את האפרוחים, זה היה כזה תענוג, כזה יפה

משה אבוטבול:  ובאמת, כך שאנחנו בנושא הזה, גדלנו עם זה, אפילו שאני לא מושבניק

משה אבוטבול:      אנחנו, בעזרת השם, נעשה את הכול כדי שתהיו מרוצים

משה אבוטבול:  לסיום דבריי אני רק רוצה להגיד לכם, אמרתי את זה גם בפני השר, ואנחנו אומרים את זה, יכול להיות שחלק מכם לא יאהבו את היוזמה הזאת, כי הם צנועים ובורחים מכבוד, אבל אני צריך את זה כשלעצמי

משה אבוטבול:  אנחנו גם רוצים לומר תודה לכל אותם עשרות ארגונים, שאולי מגיעים למאה ארגונים, ולא כולם היו אצל השר

משה אבוטבול:  אנחנו, בעזרת השם, נערוך כנס מסוים עם השר, וכל הארגונים, אנחנו אוספים נתונים, כל הארגונים יקבלו תעודת הערכה לראש הארגון, עם השם של הארגון, חתימת השר, על זה שבעצם הוא עושה רבות במניעת צער בעלי חיים

משה אבוטבול:  כי אני חושב שאותה תעודה תיתן לכם קצת ויטמינים ואנרגיה לעוד שנים של עשייה ברוכה שלכם

משה אבוטבול:      היום הזה הוא יום חשוב

משה אבוטבול:  אני מבקש שכל מי שיכול להגיע לכל הוועדות, לכל הדברים, לבוא לתת כתף שם, אבל בואו נעשה את זה, באמת אני אומר את זה, אמיתי

משה אבוטבול:  לא שאני חף מביקורת, אני אדם שיודע גם להשיב כשצריך להשיב

משה אבוטבול:  אבל אני אדם שבא ממקום טוב

משה אבוטבול:  ואני אומר, אתם מתפרצים לדלת פתוחה

משה אבוטבול:  בואו ניקח את זה למקום חיובי, בואו נרתום את המשרד שיהיה חלק אינטגרלי מהעשייה שלכם

משה אבוטבול:  אנחנו לא שני צדדים, אנחנו צד אחד

משה אבוטבול:  וזה מה שזה יהיה, ובשם השם נעשה ונצליח

משה אבוטבול:  אני מאוד מודה לכם

משה אבוטבול:  אנחנו לרשותכם 24 שעות

משה אבוטבול:  תודה רבה, חברים

יוסף טייב: תודה רבה, אדוני סגן השר

יוסף טייב:  אני רק אומר, ברשותך, לגבי איפה נמצא הסיפור של התקנות וכו', אז אנחנו כבר נעמוד מול המשרד, נציגי המשרד נמצאים פה, ובמשך הישיבה אנחנו, בעזרת השם, גם נקבל תשובות

יוסף טייב:  מנכ"ל צער בעלי חיים רמת גן והסביבה, מר יובל נבון, בבקשה

יובל נאמן: בוקר טוב

יובל נאמן:  אני, ברשותכם, רוצה כן להתעכב טיפה על הערך, ופחות על החוק

יובל נאמן:  ביום המיוחד הזה אני מבקש מכולנו לשאול ולענות רק על שלוש שאלות פשוטות: האם יש ביכולתה של מדינת ישראל להפחיד את סבלם של בעלי החיים ולשפר את רווחתם? התשובה היא כן

יובל נאמן:  חד-משמעית כן

יובל נאמן:  האם המדינה פועלת בהתאם ליכולתה? התשובה היא לא

יובל נאמן:  גם כאן, לצערי, התשובה היא חד-משמעית לא

יובל נאמן:  ומשום שתי תשובות אלו, אני מבקש שנשאל את עצמנו שאלה שלישית: האם המדינה בכלל רוצה להפחית את סבלם ולשפר את רווחתם של בעלי החיים? וכן, לצערי, גם בשנת 2023 אני מתקשה למצוא את התשובה, או יותר נכון נמנע מלקבוע חד-משמעית את התשובה מהפחד להנציחה כעובדה שאי אפשר לשנותה

יובל נאמן:  כי גם אם מדינת ישראל רוצה, היא לא רוצה מספיק

יובל נאמן:  ולבעלי החיים זה בטח לא מספיק

יובל נאמן:       זה לא מספיק לעשרות אלפי כלבים משוטטים המתעוררים לחיי רעב וסבל כל יום ביומו

יובל נאמן:  זה לא מספיק למיליון ויותר חתולי קהילה שקופים, שהתרבותם איננה נשלטת עקב אי-הקצאת משאבים נאותים וחוסר רצון להקמת תשתית נכונה לפעולה

יובל נאמן:  גם לא לעגל המתבוסס בצרכיו בכלוב דחוק על אונייה בדרכו אל המשחטה

יובל נאמן:  לא לגוזלי הציפורים שרגע לפני שלמדו לעוף החלטנו לגדוע את הענף שעליו הם קוננו

יובל נאמן:  זה לא מספיק לתרנגולת שעדיין מטילה ביצים ללא יכולת תזוזה, או לפרה שכפינו עליה לייצר לנו חלב בלי הפסקה רוב חודשי השנה

יובל נאמן:       המדינה לא מספיק רוצה להאיר את חדרי המעבדה, ובוחרת להשאיר את בעלי החיים לזעוק בהם בחושך באין רואה או יודע

יובל נאמן:  וכן, מדינת ישראל גם לא רוצה מספיק לעצור ולכלוא את היד האוחזת במקל או בשוט המכים ללא רחם ביצור חסר ישע וכול, שפשעו היחיד הוא שאין הוא ממלא את רצון אדוניו

יובל נאמן:      מכובדיי, לצערי, גם אחרי 75 שנות קיומה, מדינת ישראל לא מבינה שהיא צריכה לרצות ולפעול למען הפחתת סבלם של בעלי החיים ושיפור רווחתם, ומחובת כולנו, היושבים כאן, לשכנע אותה ולהסביר לה למה

יובל נאמן:  כי קהילה חפצת חיים חייבת לשמור ולהגן על חייהם של החלשים, גם אם לא נוצרו בדמותה או בצלמה

יובל נאמן:  כחברה הרואה את עצמה מערבית ומתקדמת, חייבת להפסיק להסתכל על בעלי החיים כארגז של כלים העומדים לרשותה ולהעניק לעצמה את הזכות לעשות בהם שימוש כרצונה

יובל נאמן:  כי רק כשנכבד את בעלי החיים והטבע, נוכל לקרוא לעצמנו חברה, ורק כשנפנים שהזכויות שיש עליהם לקבל הן החובות החלות עלינו לתת, נוכל להתהדר שכולנו, הם ואנחנו, חלק בלתי נפרד מקהילה

יובל נאמן:  אבל עד שהיום הזה יגיע, מחובתנו להמשיך ולשאול את עצמנו את אותן שאלות, ולא להרפות עד שהתשובות עליהן יהיו חדות, ברורות וכן חד-משמעיות

יובל נאמן:  תודה רבה

יוסף טייב: תודה רבה

יוסף טייב:  משרד ראש הממשלה, יועצת ראש הממשלה לזכויות בעלי חיים, טל גלבוע, בבקשה

טל גלבוע: תודה רבה לכם

טל גלבוע:  תודה לכבוד יושב הראש, תודה רבה לסגן השר

טל גלבוע:  יום חשוב מאוד בכנסת ישראל, זה יום חשוב במדינת ישראל באופן כללי

טל גלבוע:  אני רוצה לפרוט, וקודם כול צריך להגיד תודה לראש הממשלה מר בנימין נתניהו, אני היועצת שלו

טל גלבוע:  ראש הממשלה היחיד והראשון בעולם שמינה יועצת לנושא זכויות בעלי חיים

טל גלבוע:  זו הקדנציה השנייה שאני חוזרת איתו בעצם

טל גלבוע:  בקדנציה הקודמת עשינו שני מהלכים שהיו מאוד מאוד חשובים, שלצערי הרב נזנחו בשנה וחצי כשלא היינו

טל גלבוע:  זה היה בעצם הקמת הצוות הבין-משרדי בנוגע לחוק צער בעלי חיים

טל גלבוע:  לדון בעצם בכל הנושאים שחברת הכנסת יסמין דיברה עליהם

טל גלבוע:  על התקנות שלא תוקנו, ועל החוקים שלא חוקקו

טל גלבוע:  הדוח היה כבר על שלב המסקנות, ואז אנחנו בעצם עזבנו את השלטון

טל גלבוע:  ועכשיו, כשחזרנו, הצוות מתכנס מחדש

טל גלבוע:  כבר נפגשנו עם משרד בחקלאות ב-27 באפריל

טל גלבוע:  אנחנו מתחיל עבודה מחודשת עם כל הגורמים, המשרד לביטחון לאומי, המשרד להגנת הסביבה, משרד האוצר, כמובן משרד שחסר פה היום מאוד, אפרופו מה שאמר סגן השר על הכלבייה, משרד הביטחון

טל גלבוע:  משרד הביטחון, היום בסיסי צה"ל חולשים על חצי מגודל מדינת ישראל, יש שם בעיה חמורה בנושא הכלבים והחתולים המשוטטים

טל גלבוע:       אז שתי בשורות מאוד מאוד גדולות, הן בעצם שהצוות הבין-משרדי מתכנס שוב, מחדש

טל גלבוע:  הדבר השני הוא שקיימנו באמת מפגש של השר עם העמותות

טל גלבוע:  אנחנו נרחיב את העמותות גם בוועדה המייעצת לשר

טל גלבוע:  אנחנו מקיימים בקרוב עמותות שייפגשו עם השרה להגנת הסביבה

טל גלבוע:  השרים בעצמם מאוד רוצים לשמוע מהשטח

טל גלבוע:  גילוי נאות, אני מייסדת עמותת "קירות שקופים"

טל גלבוע:  אנחנו, עכשיו אני כבר לא, אבל עוסקים בחקירות סמויות בבתי מטבחיים, תיעודים, במשך יותר מעשור

טל גלבוע:  ואת העבודה הרבה שיש לעשות אני מכירה מקרוב

טל גלבוע:      הנושא השני, וזה נושא שיביא מזור מבחינתי ל-90% מבעלי החיים בארץ ובעולם, וגם אתמול דיבר על זה ראש הממשלה, נושא החלבונים האלטרנטיביים

טל גלבוע:  בשבוע שעבר היה בעצם מאורע היסטורי במדינת ישראל

טל גלבוע:  חברה ראשונה, שנקראת "רימילק", שמייצרת חלב ללא שימוש בפרות, קיבלה אישור מהרגולטור, ממשרד הבריאות, בעצם לייצר ולשווק את אותו חלב, ואנחנו עומדים לפני החלטת ממשלה שתצא ביוני, כשהמטרה היא לאשר, יש כרגע יותר ממאה חברות שמחכות לאישור, לדחוק את הדבר הזה עד הקצה, ולהביא בעצם לזה שיורד השימוש בבעלי חיים במשקים, ולא נצטרך להתעסק בחוק כזה ובחוק אחר, אלא זה יהיה משהו מסיבי וגדול

טל גלבוע:  לשמחתי הגדולה, יש ועדת שרים לחדשנות בראשות השר אקוניס, שדוחף את הנושא הזה, ואנחנו נפתור את כל החסמים והדברים שצריך לעשות

טל גלבוע:       בוועדה הבין-משרדית יש אחד הדברים שגם, לצערי הרב, התמוסס בדרך, זה באמת מתן סמכויות לווטרינרים רשותיים

טל גלבוע:  יש לנו היום כ-270 וטרינרים רשותיים, רק 24 מהם מוסמכים לאכוף את חוק צער בעלי חיים

טל גלבוע:  אנחנו עושים עבודה מאומצת יחד עם משרד החקלאות ומשרד המשפטים

טל גלבוע:  עשו פה עבודה נפלאה בלקחת את החוקים, להחליט איזה מהם יהיו, בעצם, קפידה, ועל מה אפשר יהיה להטיל קנסות, ולעשות את זה באופן גורף

טל גלבוע:      משרד החקלאות יוצא, אפרופו, בשלוש השנים האחרונות הושקעו 20,000,000 שקל בשנה בנושא עיקורי חתולים במדינת ישראל, ואין מזור

טל גלבוע:  זאת אומרת, לא הצלחנו להתקדם בנושא הזה

טל גלבוע:  לא משנה כמה אנחנו מעלים את התקציבים, זה לא עוזר

טל גלבוע:  משרד החקלאות יוצא לפיילוט מעולה בשני מקומות בארץ, שבעצם הם יעשו עיקורים בשיטה של ניידות שזזות ממקום למקום, ולהתחיל לעקר חתולים

טל גלבוע:  צמצום התרבות על ידי המודל המדעי של 75% עיקור באותו המקום

טל גלבוע:  ואת המודל הזה אנחנו הולכים ליישם גם בפיילוט של "עקר, חסן, החזר" בכלבים משוטטים

טל גלבוע:  משרד ראש הממשלה הולך לממן, יחד עם משרד החקלאות, את הדבר הזה

טל גלבוע:  אנחנו כנראה לא נצטרך להעביר את זה חקיקה

טל גלבוע:  לשמחתי, היועצים המשפטיים של משרד החקלאות דנים עכשיו בכל הנושא הזה, האם בכלל יש צורך להעביר את התהליך המסורבל הזה של חקיקה, ורוב הסיכויים שלא, ואנחנו נוכל להתקדם

טל גלבוע:  אנחנו עושים עכשיו מיפוי, יש לנו הצעות מחיר

טל גלבוע:  מדינת ישראל תעשה את זה, לא אף גורם חיצוני

טל גלבוע:      מה עוד? אנחנו עובדים עכשיו על עבודת מטה לתקצוב מחדש של כל הטיפול בבעלי חיים משוטטים ומצבת כוח אדם במשרד הביטחון

טל גלבוע:  כמו שאמרתי, משרד הביטחון חלוש על חצי מדינת ישראל

טל גלבוע:  יש שם כלבים משוטטים בלי סוף, אימהות כלבות שממליטות גורים בלי סוף, חתולים לא מטופלים

טל גלבוע:  לשכת שר הביטחון עשתה דיון, אני כמובן הייתי בדיון הזה, אתמול הייתי גם עם סגן - - - וכל הראשים של "אט"ל"

טל גלבוע:  אנחנו עובדים גם במסגרת הזו

טל גלבוע:       עשינו דברים רבים בקדנציה הקודמת שלי

טל גלבוע:  העברנו תקציבים, העלינו תקציבים, חוקקנו חוקים, העברנו את "חוק קאיה" יחד עם משרד החקלאות, שבעצם כלבים מחוסנים לא נכנסים להסגר

טל גלבוע:  עשינו את תקנות הגנה על תקנות חיות הבר, בעצם, נושא הפרוות, שאי אפשר לסחור פרוות לאופנה, מלבד מדע ודת

טל גלבוע:  אסרנו ציד של מיני ציפורים, השליו הנודד והתור המצוי

טל גלבוע:  אסרנו דיג של מיני לוקוסים

טל גלבוע:  עשינו עבודה רבה, אנחנו יודעים לעבוד

טל גלבוע:  כשהעבודה היא בשיתוף פעולה אפשר להגיע להישגים מדהימים, ואני שמחה שיש לנו אחלה שותפים לדבר הזה, מדינת ישראל, ממשלת ישראל, ראש ממשלת ישראל, המשרדים הרלוונטיים נכונים לגמרי, מלאי מרץ להביא את הדבר הזה רק מעלה מעלה

טל גלבוע:  תודה

יסמין פרידמן: שתי שאלות

יסמין פרידמן:  ראשית, אני מברכת

יסמין פרידמן:  מבחינתי, כל דבר שמקדם את בעלי החיים, ברכה

יסמין פרידמן:  אבל אני חייבת לסייג את זה

יסמין פרידמן:  שני דברים

יסמין פרידמן:  אחד, אני חושבת שאם אני מורידה שנייה את הכובע של חברת כנסת ומדברת בתור פעילת בעלי חיים, קצת נמאס לנו מדיבורים

יסמין פרידמן:  אנחנו, את ההבטחות האלה, בלי קשר אלייך או למישהו אחר ספציפי, דיבורים, דיבורים, אין פעיל אחד, תגידו לי אם יש פה איזה פעיל אחד שלא שומע דיבורים במשך שנים

יסמין פרידמן:  ולכן החקיקות הן כן חשובות

יסמין פרידמן:  הן חשובות כי הן נשארות לאורך זמן, ולא משנה מי הממשלה שקיימת

יסמין פרידמן:  וזו המטרה, להשאיר את זה לאורך זמן

יסמין פרידמן:      דבר שני, דיברת על פיילוט של "עקר, סרס" חתולים

יסמין פרידמן:  חשוב לציין שהכסף הזה הוא מכספים קואליציוניים שאני הבאתי ב-2021

יסמין פרידמן:  ואני מ-2021 מבקשת את התוכנית, איך משתמשים בכסף, ועדיין חן הניג לא שלחה לי את התוכנית

יסמין פרידמן:  את עכשיו מגלה לי, זאת התוכנית

יסמין פרידמן:  זה נראה לך הגיוני, שאני חברת הכנסת, שהבאתי את הכסף הזה, חברת הכנסת היחידה פה שמובילה את כל נושא רווחת בעלי חיים, ואני לא מצליחה לקבל את התוכניות מכסף שאני קרעתי את עצמי כדי להביא

משה אבוטבול: ברשותכם, אני רוצה רק לבקש סליחה שאני חייב לצאת

משה אבוטבול:  כפי שאמרתי בוועדת הכלכלה מצפים - - - שוב, אני מסיים בתודה, ואני רק רוצה לומר לך, חברת הכנסת פרידמן, שאת באמת עושה מאמצים מרובים

משה אבוטבול:  אני רק רוצה להזכיר לך, ואני לא אומר את זה, חלילה, לקנטור

משה אבוטבול:  הפוך, זו ההוכחה הכי גדולה

משה אבוטבול:  את הרי היית עד לפני מספר חודשים חברת קואליציה, ממשלה משלכם, שר חקלאות משלכם, וראית שבאותו סד של ממד זמן כזה לא הצלחת להעביר שום חוק בנושא הזה, ולא מתוך רוע לב

משה אבוטבול:  יש התהליכים

משה אבוטבול:  אז אנא, אני נמצא שלושה חודשים, השר נמצא שלושה חודשים

משה אבוטבול:  כשאנחנו נעבור את מכסת הימים שאת היית בקואליציה, אם לא נעשה משהו, בואי נאמר ככה, ביום צער בעלי החיים הבא, אני אצטרך באמת לתת תשובות שישלימו את מה שאמרת

יסמין פרידמן: אני מסכימה איתך, אבל לא הכול קשור לחקיקות

יסמין פרידמן:  לא הכול קשור לחקיקה

משה אבוטבול: אבל המסר המרכזי שלך, אליי, בכל אופן, הפנייה הייתה בעיקר חקיקה

משה אבוטבול:  אבל דברים מקצועיים של המשרד

משה אבוטבול:  גברת פרידמן, אני איתכם, אני לא בצד השני

משה אבוטבול:  אני רק אומר, שתביני שהממד הוא בעל חשיבות, ויש פה גם כן אנשים המשרד, שהם ודאי אמורים לתת פה תשובה, ובסופו של יום, בשביל הילדים שלנו, איך שאומרים בני הזוג, בשביל הילדים נצטרך להסתדר

משה אבוטבול:  אז בשביל בעלי החיים נצטרך להסתדר

משה אבוטבול:  תודה רבה

משה אבוטבול:  תודה ליו"ר הוועדה

טל גלבוע: אני רק רוצה לענות

טל גלבוע:  אני לא יודעת איך אפשר להגיד, אנחנו שומעים דיבורים, כשאני אומרת שבשנה, אני לא הייתי שנה וחצי, הייתי שנה, בקורונה עם סגרים, כשאני אומרת, העלאת תקציב עיקורי חתולים, העברת כסף לחוות מזור, הפסקת הירי בכלבים משוטטים ללא הבחנה על ידי רט"ג, איסור דיג, איסור ציד

טל גלבוע:  איך אפשר להגיד מילים? אין מילים

טל גלבוע:  דרך אגב, גם הצוות הבין-משרדי, שעבר חצי שנה במשרד ראש הממשלה, עם כל הכבוד, חברת הכנסת פרידמן, לא הממשלה שלנו הפסיקה אותו

טל גלבוע:  אני שמחה מאוד שלצורך העניין יש לנו עכשיו ארבע וחצי שנים יציבות, כדי שנוכל לעשות את כל העבודה הזאת

טל גלבוע:  אבל לומר לי, אני מתעסקת בתחום הזה 15 שנה, מתנדבת מגיל 7, אבל 15 שנה מתעסקת רק בנושא זכויות בעלי חיים, חיות משק, טבעונית, מייסדת עמותת "קירות שקופים", אני לא סתם אומר, זוכת האח הגדול, כי מדינת ישראל הפכה להיות המדינה הטבעונית ביותר בעולם, צה"ל הוא הצבא הטבעוני ביותר בעולם

טל גלבוע:  להסתכל עליי ולהגיד "רק מילים" זה מצחיק

טל גלבוע:  זה אחת

טל גלבוע:       דבר שני, בנוגע ללמה לא קיבלת תשובות ממשרד החקלאות, זה גם לא הפניה אליי

טל גלבוע:  את יכולה להפנות את זה למשרד החקלאות

טל גלבוע:  אני יכולה להגיד מה משרד ראש הממשלה יודע לעשות וזהו

יסמין פרידמן: בואו נתמקד רגע, כי הדיון הזה בא לדבר על שני דברים

יוסף טייב: אני רק רוצה לומר דבר אחד

יוסף טייב:  זה שאנחנו צריכים להסתכל על מה שהיה בעבר, זה בסדר, אבל בואו נשאיר את זה בסוגריים, ופנינו להווה ולעתיד

יוסף טייב:  מכאן ולהבא אנחנו מקווים שהדברים אכן ישתפרו ואכן אנחנו נראה תוצאות בשטח

יוסף טייב:  וסגן השר אמר, בואו תמדדו אותנו בעוד שנה, בציון יום בעלי החיים הבא

יוסף טייב:  ואנחנו נהיה פה, ונהיה גם בשנה שאחר כך וגם בשנה שאחר כך

יסמין פרידמן: אדוני יושב ראש הוועדה, חשוב שנתמקד בשני הנושאים שלשמם התכנסנו

יסמין פרידמן:  אחד זה קנסות מנהליים, שכבר שנים אנחנו מחכים לרשימה של העבירות שעליהן אפשר

טל גלבוע: יש רשימה

יסמין פרידמן: היא קיימת?     

טל גלבוע: בטח

יסמין פרידמן: יופי

יסמין פרידמן:  אז מה עושים איתה?     

טל גלבוע: אנחנו עובדים עליה

טל גלבוע:  זה בדיוק מה שאמרתי

טל גלבוע:  אני אמרתי את זה בדיוק

יוסף טייב: בואו נעצור את הפינג-פונג הזה

יוסף טייב:  השאלות נרשמו, לכן המשרד יושב פה, ואוטוטו אני אפנה את השאלות למשרד, ואנחנו נקבל את התשובות

יסמין פרידמן: מה אני מבקשת מיושב ראש הוועדה זה לקצוב זמן להגיש אותה

יוסף טייב: אנחנו איתך בסיפור הזה

יוסף טייב:  רק לפני המשרד, אני רוצה לתת לאגודת צער בעלי חיים בישראל, ביועצת המשפטית ענבל קידר

יוסף טייב:  כן, בבקשה, גברתי

ענבל קידר חיים: שלום לכולם

ענבל קידר חיים:  שלום

ענבל קידר חיים:  אני אשמח לדבר על נושא של, בעצם, חוסר או קשיים באכיפה של עבירות חוק צער בעלי חיים בכל מה שקשור בעצם לתנאי החזקה וחובות מחזיק

ענבל קידר חיים:  נאמרו פה כבר דברים רבים, בפרט צער בעלי חיים רמת גן, דברים שנגעו לליבי, אני מחזקת כל מילה שנאמרה

ענבל קידר חיים:       אנחנו נתקלים בעמותות יום-יום, על בסיס יום-יומי בתלונות שמגיעות אלינו בעצם מאזרחים, שאו לא יודעים לאן לפנות, או לחלופין יודעים לאן לפנות אבל לא מקבלים מענה

ענבל קידר חיים:  אני הגשתי נייר עמדה לוועדה לצורכי המחשה

ענבל קידר חיים:  בעמוד האחרון פילחתי, לנוחות הוועדה, תלונות שהוגשו מינואר עד יוני 2022 לצער בעלי חיים, ורק כדי לסבר את האוזן, שוב, אני מדברת כרגע לא על התעללות, לא על תלונות שבטיפול משטרת ישראל, אלא בעצם על תלונות בלבד של תנאי החזקה וחובות מחזיק

ענבל קידר חיים:  אני גם כתבתי את זה בנייר העמדה, זה נורא מצחיק, המילה "הזנחה", בעיניי אין לה מקום

ענבל קידר חיים:  אם כלב מורעב, וכלב בחום, וכלב קשור קצר, וכלב נחנק על הרצועה שלו מפני שהיא כל כך קצרה, ואין לו מים לשתות, והוא לא מטופל והוא נראה כמו שלד ודברים קשים נוספים, בעיניי המילה הזנחה היא איזושהי מכבסת מילים, זאת אומרת, זו התעללות לכל דבר ועניין

ענבל קידר חיים:       אפשר לראות מהתלונות שהוגשו אלינו ש-65% לא קיבלו כל מענה

ענבל קידר חיים:  אני מדברת על פניות או למוקד הפיצו"ח או לווטרינרים רשותיים

ענבל קידר חיים:  רק ב-6% ניתן מענה, 17% נסגרו לאחר קבלת מענה, 6% טיפול חלקי

ענבל קידר חיים:  כשאני אומרת טיפול חלקי, זה בעצם כלבים שאחר כל מעלימים אותם, כי בעצם יודעים שהולכים להגיע, כי עובר הרבה זמן, או כלב, כמו שאמרתי, הרבה כלבים סובלים כתוצאה מחנק על הרצועה

ענבל קידר חיים:  ורק ב-6% התקבל מענה

ענבל קידר חיים:  ושוב, כשאני אומרת התקבל מענה, זה אף פעם לא מענה שהוא יזום מטעם המוקד או מטעם הווטרינרים

ענבל קידר חיים:  במרבית המקרים זה מענה אחרי שאנחנו שולחים המון המון המון תזכורות, כדי לדעת

ענבל קידר חיים:       אני נתתי פה שני מקרים, בעצם, כי אני חושבת שהמיקרו מאוד מעיד על המקרו, ואפשר בעצם ללמוד מהמקרים הפרטניים הקטנים האלה על כל מה שקורה בעצם בתמונה הגדולה

ענבל קידר חיים:       יש לנו פה בעצם, בעמוד הראשון, כשלושה-ארבעה כלבים שמוחזקים על גג ללא מעקה

ענבל קידר חיים:  הווטרינר העירוני, אני גם לא נכנסת למי, זה כל כך לא משנה מי הווטרינר העירוני

ענבל קידר חיים:  הווטרינר העירוני באותו מקרה החרים את הכלבים, אולם לאחר שהבעלים שיבב את הכלבים ובעצם הוציאו רישיון, החזיר את הכלבים לאותו גג

ענבל קידר חיים:  כלב אחד נפל

ענבל קידר חיים:  אפשר לראות, בלי שום מעקה, ובעצם אחת הכלבות שם נפלה מהגג ומתה בייסורים קשים

ענבל קידר חיים:  הכלבים האלה עדיין על הגג

ענבל קידר חיים:  לא רק שהם עדיין על הגג, אחת הכלבות עכשיו בעצם בהיריון, לפני המלטה

ענבל קידר חיים:  ברור לכולנו שגורים הם חסרי זהירות עוד יותר מכלב בוגר

ענבל קידר חיים:  גורים ייפלו, והאימא כנראה תהיה בעקבותיהם

ענבל קידר חיים:       פה, למשל, פניות חוזרות לווטרינר הרשותי בנושא הגג, היעדר מעקה, לא נענו עד עצם היום הזה

ענבל קידר חיים:  עדכון אפילו מ-30 באפריל, שנשלח מייל נוסף, אפילו היום בבוקר נשלח מייל נוסף בנושא, זה לא נענה

ענבל קידר חיים:  משרד החקלאות השיב, המוקד, ובצדק, כי זה הועבר לטיפול הווטרינר הרשותי

ענבל קידר חיים:  משטרת ישראל, זה כמובן לא בסמכותה

ענבל קידר חיים:      ורק מקרה נוסף אחרון, רק לסבר באמת את האוזן, להבין באיזו מצוקה המתלוננים, ואני יכולה להגיד לכם שעם המון מהמתלוננים אני צריכה אפילו להיאבק, אומרים לי, אנחנו לא רוצים בכלל לפתוח תלונה, למה תלונה? מי יטפל בזה? מה יעשו? אני אומרת להם, חברים, אפילו לסטטיסטיקה, אפילו כדי שאני אוכל לבוא ולהתעקש, אני חייבת מספרי תלונה

ענבל קידר חיים:  אבל אנשים, הייאוש הוא כזה גדול בקרב אנשים

ענבל קידר חיים:  ואני לא מדברת על פעילים, אני מדברת על אזרחים לכל דבר ועניין, שהשכנה, לא בא לה לראות את הכלב הנופל הזה בצד הבית

ענבל קידר חיים:  היא אישה רגילה

ענבל קידר חיים:      פנייה נוספת שקיבלנו על כלב קשור קצר מדי, שוב, זה הכול פניות ממש מהשבועות האחרונים

ענבל קידר חיים:  כלב על כבל קצר, ללא מים ומזון בשמש

ענבל קידר חיים:  שוב, גם כאן, שלוש פניות ותזכורות חוזרות ונשנות, גם למוקד במייל, גם לווטרינר הרשותי

ענבל קידר חיים:  לא התקבל כל מענה שהוא מ-16 באפריל

ענבל קידר חיים:      לסיום, אני אגיד שאנחנו חושבים שהדברים פתירים ושאפשר לעשות הרבה מאוד במעט מאוד, לטעמי

ענבל קידר חיים:  אני חושבת שלמשל, מוקד משרד החקלאות, הווטרינרים הרשותיים צריכים לקבוע, אם נקבע זה פשוט לא מיושם

ענבל קידר חיים:  צריכים להיקבע פרקי זמן מקסימליים לטיפול, פרקי זמן מקסימליים לתת מענה לעמותות ולמתלוננים

ענבל קידר חיים:  מענה שהוא מפורט, כדי שאנשים גם ידעו מה נעשה

ענבל קידר חיים:  ואני גם חושבת שחשוב מאוד לפרסם את נוהל המוקד של משרד החקלאות, שווטרינרים יפרסמו את נוהלי העבודה שלהם, וגם שהמוקד ווטרינרים רשותיים יפרסמו את הנתונים, כמה פניות, באופן יזום, כמו שעושים בהרבה יחידות ממשלה

ענבל קידר חיים:  לפרסם באופן יזום כמה פניות נעשו בנושא הפרת חוק צער בעלי חיים, כמה נענו, כמה טופלו

ענבל קידר חיים:  לתת איזשהו פירוט שיהיה מפורסם יזום באתרים

ענבל קידר חיים:      ואני חושבת ששני דברים נוספים שחשוב מאוד לעשות אותם הם קביעת תקנים מינימליים שיהיו חובה לווטרינרים רשותיים, עובדי הרשויות, אין תקנים מספקים של וטרינרים, שלא באשמת הווטרינרים הרשותיים, ולתגבר את מספר הפקחים בשטח תוך מתן סמכויות

ענבל קידר חיים:      ודבר נוסף ואחרון, שהוא מאוד מאוד חשוב, זה הנושא של חינוך והסברה למחזיקים בבעלי החיים

ענבל קידר חיים:  אני חושבת שגם מי שמחזיק בבעלי החיים, הרבה פעמים לא מדובר ברוע, אלא בבורות מאוד מאוד קשה, עמוקה, שגם האנשים עצמם לא תמיד מטפלים אפילו בעצמם כמו שצריך

ענבל קידר חיים:  ולאור לחץ הזמן, זהו

ענבל קידר חיים:  תודה רבה לכולם

יוסף טייב: תודה רבה

יוסף טייב:  אני קודם כול רוצה שתעלו את המצגת, תל"ל, אם תוכלו להראות את המצגת

יוסף טייב:  ובמקביל אני אתן אחר כך לארגון הרופאים הווטרינרים לבוא ולתת אולי חלק מהתשובות לשאלות שהעלית, ולמשרד החקלאות

ענבל קידר חיים: אני חייבת רק לציין בנושא הזה שיש וטרינרים רשותיים שפועלים מצוין

יוסף טייב: אין לי ספק בכך

יוסף טייב:  כמו בכל דבר, יש דברים שמתנהלים בצורה טובה יותר, ויש דברים שמתנהלים בצורה פחות טובה

יוסף טייב:  אני כן רוצה לומר דבר אחד

יוסף טייב:  אני נגד הכללה, בכלל

יוסף טייב:  לא משנה באיזה נושא

יוסף טייב:  ולכן, גם אם אנחנו רואים חלק מהדברים שנראים לנו שלא מתנהלים כמו שצריך, לא צריך להכליל את כולם

יוסף טייב:  לא כל המגדלים, ולא כל המשחטות ולא כל מי שמסיע בהמות ולא כל מי שמוביל בהמות מתנהג בצורה כזאת

יוסף טייב:  ולכן אני נגד הכללה בנושא הזה

יוסף טייב:  אבל בהחלט, אני בעד לבוא ולאכוף את החוק ולקבוע מדיניות ברורה ותקנות ברורות סביב הנושאים האלה

יוסף טייב:  מי מוביל את המצגת?     

שירה הרצנו: עורכת דין שירה הרצנו מ"אנימלס"

שירה הרצנו:  תודה רבה כבוד יושב הראש

שירה הרצנו:  תראו, אנחנו ציינו פה, חוק צער בעלי חיים, חוק מאוד מתקדם, חוק חומל

שירה הרצנו:  אבל בהיעדר תקנות שלא הותקנו, החוק הזה נותר על הנייר

שירה הרצנו:  כמעט שלושים שנה הותקנו תקנות במעט תחומים, בדרך כלל יש לחץ ציבורי, עתירות לבג"ץ שאנחנו צריכים להגיש

שירה הרצנו:  החלטה 833 הוזכרה, מ-2015, - - - דד-ליין מאוד ברור, שחלף לפני קרוב לחמש שנים

שירה הרצנו:  בזמן הזה הותקן רק קובץ תקנות אחד, לגבי החזקת תרנגולות, שהוזכר פה, אושר בוועדה הזו קרוב ללפני שנה

שירה הרצנו:  גם בזה נאלצנו להגיש עתירה לבג"ץ

שירה הרצנו:  סחבת של 12 שנה

שירה הרצנו:      גם בפיקוח ובאכיפה, כשלים איומים

שירה הרצנו:  עכשיו, זה לא רק ביקורת חיצונית, זה לא רק אנחנו אומרים

שירה הרצנו:  זו גם ביקורת פנימית

שירה הרצנו:  משרד החקלאות עצמו הוציא דוח פנימי חמור מאוד לפני שלוש שנים, הצביע על ליקויים חמורים בתפקוד של יחידת הפיצו"ח, זו היחידה שאמורה לאכוף ולחקור

שירה הרצנו:  אני מצטטת: "תמונה כללית העולה מהפגישות שקיים הצוות עם הגומרים השונים שהופיעו בפניו מעלה כי יחידת הפיצו"ח נמצאת במשבר ארגוני ניהולי עמוק"

שירה הרצנו:  עוד ציטוט: "יש הידרדרות ברמה המקצועית של היחידה, מתבטאת בתוצרי חקירה ברמה שאינה מספקת, אשר מובילה לסגירת תיקים, לפגיעה בהרתעה

שירה הרצנו:  בין הדוגמאות: חוסר בידע מקצועי בתחום צער בעלי חיים, איכות נמוכה של תיקי חקירה, אי-הכרה מספקת של הדין, אי-שיפור ברמת החקירות, למרות הערות חוזרות והכשרות

שירה הרצנו:  פעילות היחידה אינה יעילה, מאופיינת בהשקעת משאבים שאינה תואמת את תפוקתה

שירה הרצנו:  המפקחים עובדים בעומס רב, אך תלונות ופניות רבות אינן מטופלות כלל, או שאין דיווח על כך שטופלו, אין תוצרים איכותיים של פעילות ואכיפה, והרמה המקצועית האישית של חלק מהמפקחים אינה מספקת"

שירה הרצנו:      גם הניסיון שלנו מראה את הבעיות הקשות באכיפה

שירה הרצנו:  תלונות רבות נסגרות בלי שבכלל נפתחת חקירה

שירה הרצנו:  אנחנו רואים תיקים שבהם מתבצעת בדיקה מקדימה מול ה - - - מי שאמור להיחקר, החשודים, ואז פשוט סוגרים אותם בפיצו"ח, ואומרים, אין יסוד נפשי

שירה הרצנו:  חריגה מסמכות

שירה הרצנו:  יש לנו כרגע מספר עררים שנבחנים בפרקליטות המדינה, סביב הסוגיה הזאת שפשוט לא פותחים אפילו בחקירה

שירה הרצנו:  אנחנו נתקלים בסחבת בטיפול בתלונות

שירה הרצנו:  לפעמים עם מענה

שירה הרצנו:  אנחנו לפעמים נאלצים להגיע עד לבג"ץ רק בשביל לקבל מענה מה קורה עם התלונות, ואז נסגרת התשובה לעתירה

שירה הרצנו:  מתברר, או שסגרו את התלונות, לפעמים אפילו אומרים לנו, לא מצאנו את התלונה, התלונה אבדה

שירה הרצנו:      אנחנו פרסמנו תחקיר מקיף שבוצע במתקנים רבים של תעשיית המשלוחים החיים, פריקה בנמלים, הובלה במשאיות, הסגרים, מפטמות, 16 תלונות הגשנו על הפרות של החוק

שירה הרצנו:  הייתה לנו תקווה שהפעם מטפלים בהן, כי כבר בשבועות שלאחר הגשת התלונה גבו עדויות מפורטות מהתחקירן המופתע, בדרך כלל זה לא קורה

שירה הרצנו:  אבל לצערנו, עד היום, אנחנו כבר אחרי שנה, התשובות היחידות שכן הצלחנו לקבל הן שתלונות על הפרות החוק והתקנות בהובלה במשאיות נסגרו ללא חקירה, לאחרונה קיבלנו עוד תשובות ששתיים מהתלונות על מפטמות נסגרו

שירה הרצנו:  הגשת כתבי אישום – עדיין לא קיבלנו תשובות, כי אנחנו עוד מקווים שזה עוד יתקיים

שירה הרצנו:      אנחנו תיעדנו בנמל עובדים מכים, מצליפים בטלאים, בראשים שלהם, בגוף, שוב ושוב ושוב

שירה הרצנו:  עובדים רבים תועדו כשהם מושכים באלימות בגוף שלהם, בצוואר, בראשים של טלאים

שירה הרצנו:  אחרי זה מטיחים אותם לעבר משאית ההובלה, כאילו שהם היו חפצים

שירה הרצנו:  את כל זה אנחנו תיעדנו בהורדה של בעלי חיים מאוניית "מייסורה"

שירה הרצנו:  זאת אותה האונייה שבבג"ץ אמרו לנו שהתלונה אבדה, התלונה הקודמת אבדה, שוב תיעדנו אלימות

שירה הרצנו:  גם, למשל, הסגר אילות

שירה הרצנו:  במסגרת העתירה גילינו שתלונה מוקדמת יותר נסגרה

שירה הרצנו:  אז גם בתחקיר הזה, כמה שנים אחרי, שוב תיעדנו התאכזרות אל בעלי חיים, מכות, דחיפות

שירה הרצנו:  באחד המקרים עובד תופס טלה, ודיברנו על זה, דיברנו על טלאים בפתח הדיון, זה בעל חיים כל כך עדין, פשוט גורר אותו מהרגל לאורך רמפה לתוך המשאית

שירה הרצנו:      עכשיו, זה כנראה לא צריך להפתיע אותנו שאנחנו רואים שוב ושוב עבריינות גם במקומות שכבר חשפנו, הוגשו עליהם תלונות

שירה הרצנו:  כי הסגירה של התיקים היא פשוט אור ירוק להמשך של ההתעללות

שירה הרצנו:  בכל פעם שהארגונים מגיעים למקומות האלה, אנחנו חושפים עבריינות

שירה הרצנו:  התיעודים מתפרסמים, קמה צעקה ציבורית, אבל לצערנו, לעיתים נדירות אנחנו מגיעים לכתבי אישום או לסנקציות מרתיעות אחרות משמעותיות

שירה הרצנו:      אז כן, המספרים מדברים בעד עצמם

שירה הרצנו:  בכל פעם שארגוני בעלי החיים מצליחים לתעד - - - אנחנו מגלים הפרות של החוק

שירה הרצנו:  מי שאמון על הביקורות והאכיפה ממאן, לצערנו, לבצע

שירה הרצנו:  אנחנו רואים מספר זעום של ביקורות

שירה הרצנו:  אלה נתונים על ביקורות במהלך שנה שלמה, בכל המשקים המתועשים בישראל

שירה הרצנו:  גם כשיש ליקויים, לעיתים נדירות זה מגיע לחקירות של הפיצו"ח

שירה הרצנו:      אני לא אאריך, כולם מכירים את הנתונים הקשים, הנתונים האלה מדברים בעד עצמם, הם מראים על דלות האכיפה, מספר זעום, כמו שאמרנו, של כתבי אישום, שימוש צר מאוד בכלי של קנסות מנהליים

שירה הרצנו:  בעלי החיים מופקרים ללא הגנה

שירה הרצנו:      יש כמה צעדים שאפשר וחשוב לעשות כדי לקדם את השיפור על ההגנה על בעלי החיים

שירה הרצנו:  כמו שהזכרנו, תקנות, לפי חוק צער בעלי חיים, כלי מהותי ביישום של החוק הזה

שירה הרצנו:  חשוב לקדם את ההתקנה של התקנות שיספקו את ההגנה המינימלית

שירה הרצנו:  ואנחנו באמת מדברים על הגנה מינימלית לבעלי החיים

שירה הרצנו:  דיברנו על תנאי החזקת חזירים, נושאים נוספים שעל הפרק

שירה הרצנו:       אנחנו יודעות, והוזכר פה, משרד החקלאות עובדים על תיקון לתקנות הובלת הבהמות, ראינו טיוטות, גם בעניין של בתי מטבחיים אנחנו ראינו טיוטות, החזקת עגלים

שירה הרצנו:  התקנות עוד לא הותקנו

שירה הרצנו:  אנחנו מאוד מקוות שהטיוטות יגיעו לשולחן הוועדה הזאת בהקדם, יש המון עבודה לעשות

שירה הרצנו:  ויש עבודה לעשות, ולכן בתקנות שכבר הותקנו, שנוגעות להחזקת תרנגולות, פשוט אסור לגעת בתקנות האלה

שירה הרצנו:  הן אומנם לא תקנות מושלמות, כלל לא היו פה הרבה פשרות, אבל הן כן צעד משמעותי כדי להגן על בעלי החיים

שירה הרצנו:  אסור להיכנע ללחצים להארכה של תקופות המעבר

שירה הרצנו:  כל יום בכלוב הוא התעללות

שירה הרצנו:  הכנסת, משרד החקלאות, כבר הבהירו, ההתעללות הזאת לא מתיישבת עם החוק, בואו נניח לתקנות האלה ונתמקד בתקנות שעוד חשוב להתקין

שירה הרצנו:       צריך לקדם הסמכה של גורמים נוספים להטלת קנסות

שירה הרצנו:  הוזכר פה, וטרינרים ברשויות מקומיות, פקחים של השירותים הווטרינריים, הם אלה שמבצעים את הביקורות, שיוכלו להטיל קנסות במקום

שירה הרצנו:  פקחים ממשרדי ממשלה נוספים, המשרד להגנת הסביבה, כמובן, יחד עם סמכויות תביעה

שירה הרצנו:  ואת הקנסות האלה חשוב להטיל במקום

שירה הרצנו:  כמו בכל עבירת קנס אחרת

שירה הרצנו:  בעצם, אנחנו מדברים על עבירות שהן עבירות פשוטות

שירה הרצנו:  אנחנו מחכים לראות את הרשימה שהוזכרה

שירה הרצנו:  אלה עבירות, שבדיוק כמו שאם עברת עבירת תנועה אתה מקבל קנס במקום, באותו אופן הקנסות האלה צריכים להיות מוטלים במקום

שירה הרצנו:       אנחנו קוראים לוועדה לפעול לכך שהמשרד יעביר באופן מיידי את רשימת העבירות שבהן מטילים את הקנסות במקום, בעת ההפרה, בשביל אכיפה אפקטיבית

שירה הרצנו:  בסופו של דבר, קנסות, עבירות קנס, זו איזושהי פשרה

שירה הרצנו:  כדי שהאכיפה תהיה אפקטיבית, כדי שההרתעה תהיה משמעותית, הקנסות האלה צריכים להיות מוטלים במקום

שירה הרצנו:  את המקרים החמורים, כמובן לחקור ביסודיות, להגיש כתבי אישום משמעותיים

שירה הרצנו:  תודה רבה

יוסף טייב: תודה רבה

יוסף טייב:  אני רק רוצה לומר, ואני אמרתי את זה בתחילת דבריי, ואני אומר את הדברים שוב

יוסף טייב:  זה שיש בעיות ויש דברים ואמצעים שנמצאים, לא מכליל את כל מי שמוביל בהמות ולא כל מי שמחזיק משחטות

יוסף טייב:  יחד עם זאת, אני מסכים שבאותם מקומות שכן נמצאו בעיות, צריך לאכוף, ושהדברים יהיו ברורים ויהיו לנו תקנות בנושא

יוסף טייב:      לפני שאני נותן למשרד, אני רוצה את ארגון הרופאים הווטרינרים ברשויות המקומיות, ד"ר טל אסיף

יוסף טייב:  בבקשה, אדוני

טל אסיף: שלום

טל אסיף:  בוקר טוב לחברי הכנסת, בוקר טוב לכל הנציגים

טל אסיף:  אני ד"ר טל אסיף, הרופא הווטרינר הרשותי של לוד, מייצג פה את ארגון הרופאים הווטרינרים ברשויות המקומיות

טל אסיף:  אנחנו דרג השטח שמגיע בסוף לעבירות צער בעלי חיים

טל אסיף:  יש מהלך שבוצע בנושא של פיקוח על צער בעלי חיים במשרד החקלאות

טל אסיף:  אנחנו עד היום הכשרנו 110 רופאים ברשויות המקומיות, כאשר רק 28 מתוכם הם רופאים שבפועל הוסמכו ויש להם סמכויות, בגלל עיכובים שונים, בין השאר אי-שיתוף פעולה מצד ראשי הרשויות, שרואים בזה עול

טל אסיף:  ואני אסביר למה אני מתכוון

טל אסיף:      בעצם, זה דורש מהרשות להחזיק כלבייה, זה דורש מהרשות להוציא הוצאות, ולכן אנחנו לא מצליחים בפועל הרבה פעמים לאכוף ולטפל במקרי צער בעלי חיים

טל אסיף:  הכלי היחיד שעומד לרשותנו היום כרופאים ברשויות המקומיות, הוא החרמה של בעלי חיים, של כלבים לדוגמה

טל אסיף:  כאשר אני הולך, אני מדבר עכשיו בתור אחד שמגיע בסוף להחרים בשטח, אני מחרים כלב מבן אדם שעבר צער בעלי חיים, רוב העבירות, כמו שאמרו פה, הן עבירות הזנחה, יש גם עבירות התעללות, ואז אנחנו יותר, המסלול עדיין מורכב, כי אנחנו עובדים עם משטרת ישראל, אבל הוא עובד למשטרת ישראל, וסמכויות החקירה הן של משטרת ישראל

טל אסיף:  אני מחרים את הכלב, הבן-אדם למוחרת מביא כלב אחר

טל אסיף:  הדרך היחידה האפקטיבית היא לעשות, ואני חושב שיש פה הסכמה גורפת בכל השולחן, היא בעזרת קנסות מנהליים

טל אסיף:  בדיוק כמו שאמרה פה עמיתתי מ"תנו לחיות לחיות"

טל אסיף:  ברגע שלנו תהיה היכולת לתת קנסות מנהליים, אנחנו נוכל להשתמש בשיניים האלה ולהרתיע את העבריינים

טל אסיף:      הוועדה הבין-משרדית התכנסה, עברו כבר כמעט עשר שנים מאז

טל אסיף:  אני מבקש ממך, חבר הכנסת טייב, יושב ראש הוועדה, באופן אישי, להתבונן במה שקורה ולפעול כמה שיותר מהר כדי שאנחנו נוכל לקבל את הסמכויות האלה ולהתחיל לפעול בשטח

טל אסיף:  זה מה שאנחנו צריכים

טל אסיף:  זה לא כל מה שאנחנו צריכים, אבל זו תהיה התחלה טובה

טל אסיף:  תודה רבה

יסמין פרידמן: רק שאלה

יסמין פרידמן:  אמרת שיש איזשהו תנאי של כלביות בשביל לתת קנס מנהלי?     

טל אסיף: לא, לא

טל אסיף:  אני אבהיר שוב את דבריי

טל אסיף:  כמו שאמרתי, יש 110 רופאים שהוכשרו כמפקחי צער בעלי חיים, מתוכם רק 28 הוסמכו לתת - - - אם יש רשות שאין לה כלבייה, היא יכולה להחרים, אבל אז מישהו צריך לשלם את הכסף, איפה הכלב יהיה בכלבייה אחר כך

טל אסיף:  ואז, לכן ברגע שהבן-אדם מגיע, נותן קנס מנהלי, זו עוד דרך שהרשויות יקבלו כסף, ואז זה יגביר את האינטרס של ראשי הרשויות

יסמין פרידמן: אתה מחזק את מה שאמרתי

טל אסיף: אנחנו כולנו, אני חושב, כמו שאמרתי ואני חוזר שוב, אנחנו כולנו תמימי דעים סביב השולחן הזה

טל אסיף:  העניין פה הוא נושא הקנסות המנהליים

יסמין פרידמן: מעבר לכך, אין סיבה שראש עיר יתנגד שהווטרינר שלו ייתן קנס מנהלי, זה עוד כסף לרשויות

טל גלבוע: אלא אם כן אין לו מחלקת תביעות, זה הסיפור

טל גלבוע:  צריך עורך דין

יסמין פרידמן: קנס מינהלי צריך?     

טל גלבוע: חד משמעי, זה כמו עבירה פלילית, בן אדם יכול לערער, מישהו צריך לדון בדבר הזה

יסמין פרידמן: אבל יש עירייה שאין לה מחלקת תביעות? תנו לי דוגמה

טל אסיף: אבל בואו נתחיל עם אלה שיש להן

טל גלבוע: אבל יש יותר ממאה שאין להן, כבר עשינו את המיפוי

טל אסיף: בסדר, בואו נתחיל עם מי שיש להן, ובוא נתקדם, בואו תנו לנו את האפשרות, אנחנו רוצים לעבוד

יוסף טייב: דבריך נשמעו

יוסף טייב:  חברי הכנסת, רוצים להתייחס? משה קינלי טור פז

משה טור פז: אני אומר רק שני דברים

משה טור פז:  קודם כול, באמת תודה רבה לחברתי יסמין פרידמן סאקס, שמאז שהיא בכנסת באמת הנושא הזה עלה ועולה עוד ועוד בקשב שהוא מקבל כאן, גם כאן בוועדת החינוך, וגם בכלל

משה טור פז:      שתי נקודות

משה טור פז:  בעיניי, כשאני מסתכל על בעיות אכיפה, אני מייד רואה את נערי האוצר, לא זיהיתי מישהו מהם פה, אבל יכול להיות שיש

משה טור פז:  אז אני מייד רואה את התקינה

משה טור פז:  ולכן אני חושב שאנחנו שוב, ובטח בתקופה של דיוני תקציב, צריכים לדחוף לתוספת בקרה ופיקוח באמצעים כלכליים

משה טור פז:  כולנו יודעים שלמדינה יותר קל להוסיף מיליון וחצי שקל מאשר חמישה תקנים

משה טור פז:  אז גם מיקור חוץ במקרה כזה הוא לא מילה גסה

משה טור פז:  אני חושב שאנחנו צריכים לדחוף את זה כלכלית

משה טור פז:  משרד החקלאות, קח עוד חמישה, - - - חמישה תקנים, תעשה בזה מה שאתה מבין, אבל תביא לנו תוצרים

משה טור פז:  גם עם חברות חיצוניות יותר קל לדרוש תוצרים מספריים, שהם לא רק תשומות אלא גם - - - זה דבר אחד

משה טור פז:      ודבר שני, שוב, זו ועדת חינוך

משה טור פז:  יכול להיות שלפני שנכנסתי אמרו את זה, בעיניי מאוד מאוד חשוב לדבר על המקום של החינוך בהקשר הזה

משה טור פז:  לצערי, אין התאמה, אולי זה לא לצערי, עובדתית, אין התאמה לא מגזרית, לא מגדרית ולא משהו אחר בנושא הזה

משה טור פז:  הבעיה היא בכל התחומים, בכל המגזרים, בכל המקומות, צריך לטפל בה חינוכית

משה טור פז:  ואם בגיל שלוש לא נלמד ילדים מה זה בעל חיים, מה זה נשמה, מה זה חיים, מה זה צער בעלי חיים, וגם נדבר איתם כל אחד משפתו, בשפת המקורות או בשפת הזכויות, זה לא משנה, אז העבודה שלנו תהיה יותר קשה, ולא יותר טובה

משה טור פז:  תודה

יוסף טייב: תודה רבה

יוסף טייב:  גלי דוידסון, המשרד להגנת הסביבה

יוסף טייב:  בבקשה

סימון דוידסון: תודה

סימון דוידסון:  קודם כול, אני רוצה להודות לוועדה שבחרה להעלות את הנושא הזה ביום החשוב הזה ולהקדיש דיון לנושא של קידום רווחת בעלי החיים

סימון דוידסון:  אני חושבת שאין חולקים על זה שקיימת בעיה בנושא של הטיפול בנושא רווחת בעלי חיים, בכל המישורים

סימון דוידסון:  אם זה במישור של החקיקה, של תקינה, אין מספיק תקנות, אין מספיק פיקוח, גם בתחום של האכיפה וגם בתחום של התביעה קיימות תת-אכיפה ותת-תביעה בנושאים של רווחת בעלי החיים

סימון דוידסון:  ואפשר לראות את זה דרך הקרן של בעלי החיים, שההכנסות מתביעות בתחום הזה עומדות על כ-190,000 בשנת 2022, לדוגמה, כשבשנה לפני כן זה עמד על פחות

סימון דוידסון:  אבל אלה סדרי הגודל, זה עוד הרבה ביחס לנושא הזה

יוסף טייב: כל הקנסות מגיעים לקרן? או אמורים לפחות להגיע לקרן? גם מה שמגיע דרך הרשות המקומית?     

סימון דוידסון: לא, לא

סימון דוידסון:  מה שמגיע דרך הרשות המקומית לא מגיע

סימון דוידסון:  אבל הכספים שכוללים גם את כתבי האישום, זאת אומרת, את גזרי הדין, וגם את הקנסות המנהליים

סימון דוידסון:  זאת אומרת, זו האכיפה במדינת ישראל של נושא רווחת בעלי החיים

סימון דוידסון:  זה משקף את התוצר של האכיפה של מדינת ישראל

סימון דוידסון:  וזה סכום נמוך

סימון דוידסון:      המשרד להגנת הסביבה בעצם מקצה מתקציבו לקידום של הנושא הזה כדי לעמוד במטרות מסוימות שעומדות בקרן, וזה מהתקציב של המשרד להגנת הסביבה

סימון דוידסון:      דובר כאן על חינוך

סימון דוידסון:  אנחנו באמת רואים חשיבות רבה בתוך המשרד להגנת הסביבה לקידום של הנושאים שקשורים לרווחת בעלי החיים, ובמסגרת היכולות שיש לנו בתקציב אנחנו מקיימים תוכנית חינוכית בפרישה ארצית

יוסף טייב: מה גובה התקציב שהמשרד מקצה לטובת העניין?     

סימון דוידסון: בשנת 2023 הקצינו לטובת הנושא הזה מיליון שקל

סימון דוידסון:  נוסף על כך, אנחנו תומכים בכל שנה בארגונים שפועלים למען רווחת בעלי החיים, ואנחנו עושים עוד מגוון פעילויות בתקציב שיש לנו

סימון דוידסון:  אבל אין ספק שצריכים להקצות לנושא הזה הרבה יותר תקציב, צריך להתייחס אליו בצורה הרבה יותר רחבה, צריכים לעשות מניעה במקור, במינוחים סביבתיים אנחנו נוהגים לדבר על מניעה במקור, זאת אומרת, כל ההתייחסות כלפי בעלי חיים צריכה להיות אחרת, לא צריכה להיות החפצה של בעלי החיים

סימון דוידסון:  ההתייחסות, גם מבחינת התזונה, יועצת ראש הממשלה דיברה כאן על הנושא של חלופה תזונתית לנושא, וזה באמת נושא מאוד מאוד חשוב, גם בריאותית, גם סביבתית, וללא ספק מבחינת רווחת בעלי חיים זה נושא שצריך לקדם אותו ולטפל בו

סימון דוידסון:      אבל גם, במקביל לחינוך ובמקביל לחלופות, אין ספק שצריכים גם אכיפה

סימון דוידסון:  אכיפה נכונה, אכיפה אפקטיבית וראויה לטיפול בתחום הזה, ומדובר על כלל בעלי החיים, גם חיות מחמש, גם חיות משק וגם חיות בר

סימון דוידסון:  לתכלל את הנושא של רווחת בעלי חיים גם בנושאים האלה

סימון דוידסון:  תודה

יוסף טייב: תודה

יוסף טייב:  משרד החקלאות

יוסף טייב:  מי רוצה להתייחס לדברים? או מי אמור להתייחס לדברים?     

אודליה אסולין דגני: אודליה אסולין דגני

אודליה אסולין דגני:  אני מלווה את השירותים הווטרינריים בתחומים של חקיקה של צער בעלי חיים

אודליה אסולין דגני:  הוזכרו פה עיכובים בנושא של חקיקה, אז קודם כול אנחנו שמחים שיש אפשרות, תהיה אפשרות לקדם במהלך הכנסת הזאת ועבודת הממשלה כמה קובצי תקנות שאנחנו מנסים כבר כמה שנים לקדם, הן בתחום של הובלת בעלי חיים, הן בתחום של גידול עגלים, וגם בתחום של אחזקת בהמות בבתי מטבחיים

יסמין פרידמן: מה עצר אתכם מלקדם את כל השינויים האלה? מה היה החסם?     

אודליה אסולין דגני: הייתי אומרת שקודם כול העובדה שעבודת הממשלה לוקחת זמן, כל הנושא של העברה להערות ציבור, קבלת הדיון להערות הציבור - - - ועבודה נוספת אחרי

יסמין פרידמן: יש לכם הערות ציבור שפורסמו ב-2016 ועדיין לא הוגשו

אודליה אסולין דגני: צריך לזכור שאנחנו נמצאים בשש השנים האחרונות, עברנו גם את משבר הקורונה, גם כמה מערכות בחירות וממשלות וכנסות התחלפו

יסמין פרידמן: במערכות בחירות אתם לא עובדים? אתם צוות מקצועי

אודליה אסולין דגני: חשוב לציין שכמו שצוין פה גם קודם, כן עברו בשנת 2022 תקנות רווחת מטילות, שאלה תקנות שעבדנו עליהם במשך שנים והצלחנו סוף סוף להעביר אותן במהלך 2022

אודליה אסולין דגני:  וחוץ מזה, יש לזכור שגם בעבודה השוטפת של המשרד, גם כאשר לא מגיעים לכאן, לכנסת, כדי לחוקק תקנות, יש נהלים ויש הנחיות שעוברות לשטח, אם זה בעבודה משותפת מול רופאים וטרינריים, גם במשקים וגם רופאים וטרינרים עירוניים, שנוגעים לצער בעלי חיים

אודליה אסולין דגני:  יש הנושא של הסגר הבית, הנושא של התיקון לפקודת הכלבת, שהעברנו אותו

אודליה אסולין דגני:  דברים אחרים, שהם לא דרך חוק צער בעלי חיים, אבל בהחלט נוגעים לרווחת בעלי חיים, ואנחנו מתכוונים, כמו שאמרתי, להמשיך לפעול גם בתחום החקיקה במהלך השנה הקרובה

יוסף טייב: אז ברשותך, אני אשאל רק שני דברים, כי עלו פה מספר שאלות

יוסף טייב:  אני חושב ששני הדברים העיקריים שעלו פה הם גם הנושא של העבירות המנהליות, האם קיימת כבר רשימה כזאת, ואם כן, נשמח לדעת מתי היא אכן תתפרסם ותגיע אלינו

יוסף טייב:  והדבר השני, הנושא של תקנות

יוסף טייב:  האם יש לכם צפי באמת להביא לוועדה את אותן תקנות? אין לי בעיה לקבל את מה שאתם אומרים, אבל רק תיתנו לנו צפי, ובואו נעבוד יחד בשיתוף פעולה כדי שנוכל לקדם את הנושא

אודליה אסולין דגני: כמו שאמרתי, אנחנו רוצים לקדם את זה במהלך השנה הקרובה, זה תלוי גם בעבודה מול משרד המשרדים

אודליה אסולין דגני:  אנחנו נמצאים בכמה קובצי תקנות מאוד מתקדמים בעבודה מול משרד המשפטים

אודליה אסולין דגני:  ברגע שנסיים אותה, התקנות יועברו באמצעות השר לוועדה

יוסף טייב: זאת אומרת, כרגע זה נמצא במשרד המשפטים? מי נמצא פה מטעם משרד המשפטים? כן, בבקשה, אדוני

אודליה אסולין דגני: אני רק אציין, תקנות שנמצאות כרגע בעבודה מתקדמת זה תיקון לתקנות הובלת בהמות ותקנות החזקת בהמות בבתי מטבחיים, שאלה תקנות מאוד מורכבות, כוללות סוגיות מאוד נרחבות, גם הנושא של הגנת הפרטיות ועוד, כיוון שהן מסדירות נוהל שקיים אצלנו כבר הרבה שנים, בעבודה מול משחטות ובתי מטבחיים, של צילום, צילומים בתוך המקומות האלה לצורך עבודת הפיקוח

אודליה אסולין דגני:  וזה בהחלט דורש גם עבודה משותפת מול משרד המשפטים בהיבטים האלה, שחשוב לבחון אותם

אבינועם ביר: אבינועם ביר, ייעוץ וחקיקה, משרד המשפטים

אבינועם ביר:  אז כמו שאודליה אמרה, יש עבודה שנעשית במקביל

אבינועם ביר:  אודליה ציינה אותנו כשותפים

אבינועם ביר:  צריך להזכיר גם בהמשך לדברים של איגוד הווטרינרים, יש כל הסיפור של הרשויות המקומיות, משרד הפנים הוא עוד סוגיה ועוד משרד, עוד עבודה, זאת אומרת, עוד תיאומים שצריך לעשות

אבינועם ביר:  יש דברים שנמצאים בקנה, בעוד רבע שעה אנחנו נעלה לוועדה לביקורת המדינה, וגם שם נדבר על אותן תקנות

אבינועם ביר:  ושוב, היו בחירות, היו חילופי שרים, זה בהחלט משפיע מעבר לעבודה המקצועית, על קידום - - -     

יוסף טייב: אבינועם, מכאן ולהבא, מה הצפי שלנו?     

אבינועם ביר: אז כמו שאודליה אמרה, יש התקנות, תוכניות עבודה, יש טיוטות

יסמין פרידמן: תקנות בחזיריות, אתם לא עובדים?     

יוסף טייב: אני בכלל הייתי בעד שלא יגדלו חזירים בישראל, אבל טוב, זה עוד נושא

אבינועם ביר: יש, יש חזירים בישראל

אבינועם ביר:  אני יכול לבדוק ספציפית אותם, אבל - - -     

יסמין פרידמן: דוח RIA, נאמר לנו שלפני שנה הוא הסתיים

יסמין פרידמן:  הוועדה כבר לפני שנה ביקשה אותו, והשאלה היא מתי אתם מתכננים להגיש אותו

יסמין פרידמן:  RIA של החזיריות

אודליה אסולין דגני: תתייחס לכך תכף הממונה לפי חוק צער בעלי חיים

אודליה אסולין דגני:  הדוח, כמובן, כדי לפרסם אותו, צריך קודם כול לעבור את אישור השר החדש

יסמין פרידמן: זה מה ששמענו לפני שנה

אבינועם ביר: זה מה שעניתי כרגע, שהשר לפני שנה היה שר אחר

ארז מלול: עו"ד ארז וול, "תנו לחיות לחיות"

ארז מלול:  זה לא באמת הוגש לפני שנה

ארז מלול:  למרות שנאמר שזה יוגש, זה לא הוגש

ארז מלול:  אנחנו יודעים את זה

יוסף טייב: תראו, אבינועם ואודליה, אני מאוד אשמח שתיתנו לנו איזה דד-ליין לתקנות

יוסף טייב:  אני לא אומר שזה צריך להיות מחר בבוקר

יוסף טייב:  גם אם תגידו לי, תשמע, בעוד ארבעה חודשים מהיום, אותן תקנות יגיעו לוועדה, אני מוכן לקבל את התשובה הזאת

יוסף טייב:  אבל אני לא מוכן לא לקבל תשובה

יוסף טייב:  אז תתייעצו יחד, תגידו לי, אין בעיה, תעמדו מול המשרדים, גם מול משרד המשפטים, משרד החקלאות, ותגידו לי מה הצפי שלכם

יוסף טייב:  תגידו לי בעוד שבעה חודשים, הוועדה תקבל את התשובה

יוסף טייב:  אחרי זה נראה מה נעשה עם התשובה, אבל אני צריך לקבל תשובה כוועדה

יוסף טייב:  זה הנושא הראשון

יוסף טייב:  הנושא של רשימת רשימות של עבירות מנהליות, יש לנו?     

זיו דניאלי: עורך דין זיו דניאלי, הממונה על התביעה במשרד החקלאות

זיו דניאלי:  אני ארצה להתייחס לכמה דברים שעלו כאן

זיו דניאלי:  בראש ובראשונה קצת נתונים, כי אני חושב שהנתונים לא הכי מדויקים

זיו דניאלי:  אנחנו במחלקת התביעות במשרד החקלאות מינואר 2020 הוטלו יותר מ-500 קנסות מנהליים, שהסך שלהם הוא יותר מ-1,800,000 ₪, וזה רק קנסות מנהליים על עבירות של צער בעלי חיים

זיו דניאלי:  מעל 500 קנסות מנהליים

יסמין פרידמן: מתוך כמה תלונות? יש אפשרות להבדיל?     

זיו דניאלי: אפשר לעשות את הפילוחים האלה

יסמין פרידמן: זה חשוב

יסמין פרידמן:  כי אם זה 500 מתוך 25,000 תלונות, אז יש לנו פה בעיה

יסמין פרידמן:  אבל אם זה 500 מתוך 700, אז יופי, אתם במצב מצוין

זיו דניאלי: אנחנו במחלקת התביעות מטפלים במשהו כמו 2,000 תיקי חקירה בשנה

זיו דניאלי:  חלק הולכים לכתבי אישום, חלק הולכים לקנסות מנהליים, ויחד עם זאת, אלה הנתונים

יוסף טייב: כמה כתבי אישום מתוך אותן 2,000 פניות?     

זיו דניאלי: כתבי אישום אנחנו נגשנו סביב 4- כתבי אישום בשלוש, שלוש וחצי השנים האחרונות

זיו דניאלי:  חשוב להבין שרוב העבירות בצער בעלי חיים, רוב העבירות למעט העבירות על החוק, שהן העבירות המרכזיות, הם עבירות של קנס מנהלי, ולכן הנתונים מראים לנו שרוב העבירות נאכפות בדרך של הטלת קנס מנהלי, ולכן יש פער כזה

זיו דניאלי:       צריך להבין שאנחנו מנהלים עוד הליכים בנושא צער בעלי חיים

זיו דניאלי:  לצורך העניין, בקשות להחזרה של בעלי חיים לאחר שמשרד החקלאות תופס בעלי חיים שעברו התעללות או שעומדים לעבור ביחס אליהם התעללות

זיו דניאלי:  לאחרונה אפילו הגשנו באמצעות הפרקליטות תביעה אזרחית נגד אדם שהתעלל בבעלי חיים, וסך ההוצאות שהמשרד הוציא במסגרת ההליך של החזרת תפוס והחזקה של בעלי החיים שלו, עמד על משהו כמו 2,000,000

זיו דניאלי:  ניתן נגדו גם פסק דין בסכום זהה

זיו דניאלי:      במסגרת הליכים פליליים אנחנו גם מבקשים מבתי המשפט ומקבלים צווי הגבלה, אשר למעשה מונעים מאותו נאשם להחזיק בעלי חיים מסוגים שונים לתקופות שונות

זיו דניאלי:  מבקשים ומקבלים

זיו דניאלי:  אנחנו עורכים הרבה מאוד שיתופי פעולה, עם משטרת ישראל, עם הפרקליטות, רשות הטבע והגנים והגנת הסביבה, להגשת כתבי אישום יזומים יחד

זיו דניאלי:  חולקים ידע, ולמעשה מעשירים אחד את השני

זיו דניאלי:      אני אבקש להשיב לדברים של חברת הכנסת פרידמן

זיו דניאלי:  בראש ובראשונה לעניין מנגנות הטלת הקנסות

זיו דניאלי:  צריך להבין, זו מדיניות משרד החקלאות

זיו דניאלי:  המדיניות הזאת קובעת שאנחנו לא מטילים קנסות בשטח

זיו דניאלי:  צריך להגיד דבר נוסף: המדיניות הזאת קיבלה גיבוי של בג"ץ, של בית המשפט העליון

ארז מלול: לא נכון

ארז מלול:  זה לא נכון, בג"ץ לא נגע בסוגיה הזו

ארז מלול:  כבר קיבלתי את ההפניה, היא לא נכונה

זיו דניאלי: המדיניות הזאת, שנקבעה על ידי היועצת המשפטית של המשרד, אושרה גם על ידי משרד המשפטים, והמדיניות הזאת היא גם נכונה לשיטתנו

זיו דניאלי:  צריך להבין, הטלת קנסות בשטח היא אירוע לא פשוט

זיו דניאלי:  אומנם, נכון, אתה מזהה את העבירה ומטיל את הקנס בשטח

זיו דניאלי:  אבל צריך להבין גם את החסרונות של הדבר הזה, ויש לא מעט חסרונות

זיו דניאלי:  בראש ובראשונה, אתה לא מעשה מונע מאותו תובע פלילי, לצורך העניין, אני והצוות שלי, להגיש כתב אישום נגד אותו אדם, מאחר שהטלת עליו קנס מנהלי בשטח

זיו דניאלי:  עכשיו, יכול להיות שלאותו אדם יש עבר פלילי, יכול להיות שאותו אדם - - -     

יוסף טייב: בסוף, לא כל דבר צריך להגיע לכתב אישום

יוסף טייב:  כשאני נוסע בלי חגורה, השוטר לא שולח אותי ללכת לזה

יוסף טייב:  זאת אומרת, זה מעבר לשיקול דעת, יש עבירות שברור שאפשר להטיל

יוסף טייב:  אני אתן לך דוגמה

יוסף טייב:  לצורך העניין, החוק קובע שצריך להוביל בהמות במשאית סגורה

יוסף טייב:  אותו אדם נתפס מסיע בהמות במשאית פתוחה

יוסף טייב:  אני לא צריך לחכות פה איזה משהו, תטיל עליו קנס מנהלי, ולשום על ישראל, ממשיכים הלאה

יוסף טייב:  זאת אומרת, יש לי תחושה שיש פה איזושהי ביורוקרטיה מיותרת

יסמין פרידמן: אדוני יושב ראש הוועדה, מכיוון שאני חייבת בעוד עשר דקות לעבור לדיון הבא בוועדה לביקורת המדינה, חשוב לי שנייה לחדד שני דברים

יסמין פרידמן:  אחת, לא אתה מקבל בכל יום 2,000 פניות בוואטסאפ, בטלפון, בפייסבוק, על המקרים הכי מזעזעים שיש במדינה הזאת

יסמין פרידמן:  אני מקבלת, טל מקבלת, וכל הפעילים פה, כולם מקבלים

יסמין פרידמן:  וכולם טוענים את אותה הטענה שנה אחרי שנה

יסמין פרידמן:  אין אכיפה, אין טיפול

יסמין פרידמן:  הרי כמה פעמים אנחנו נפנה למשטרה ונקבל איזה יחס מהמשטרה על התעללות? אם זה לא מקרה סופר סופר רציני, אף אחד לא מתייחס אלינו

יסמין פרידמן:  אף אחד לא מגיע, כי גם המשטרה, חסר לה כוח אדם

יסמין פרידמן:       עכשיו, אם אתה תגיד לי, אני, יש לי מחלקה, אני יכול לטפל בכל המקרים, בטח, ראשית, אני לא אאמין לך, ושתיים, זה מאוד יפתיע אותי

יסמין פרידמן:  לכן אני לא מצליחה להבין מדוע אתם מונעים מאיתנו סוף סוף להתקדם בתחום הזה

יסמין פרידמן:  זה פשוט בלתי נתפס

יסמין פרידמן:  כל דבר שאנחנו רוצים לקדם לטובת בעלי החיים, או שהמחלקה המשפטית או שהמחלקה המקצועית, או שמישהו מכם מעכב

יסמין פרידמן:  אתה יודע איזה מתסכל זה?      

יוסף טייב: אני מגיע עם פחות אמוציות, אני פחות מעורב בנושא, אני מסכים, אבל יחד עם זאת, זיו, אני אגיד את זה בסיכום, אבל כן הייתי מבקש מהמשרד להתייחס לעצם השאלה, ותכף, ארז, אני אתן לך לשאול את השאלות שלך

יוסף טייב:  האם ייתכן, והאם ברצון המשרד לבוא ולהוביל איזו רשימת עבירות?     

זיו דניאלי: אני מייד אגיע לזה, אני מגיע לזה, אדוני

זיו דניאלי:  אני אתייחס

זיו דניאלי:  הסוגיה הזאת של העברת הסמכויות או מתן סמכויות לרופאים הרשותיים להטיל קנסות היא סוגיה מורכבת, והמשרד מאוד מאוד רוצה לבצע אותה, ואנחנו גם פועלים בנושא הזה

זיו דניאלי:  לאחרונה, בסיוע ובעבודה משותפת עם משרד המשפטים, אנחנו קבענו רשימת עבירות מתוך תקנות צער בעלי חיים, החזקה שלא לצרכים חקלאיים, שאלה התקנות שהם אוכפים ברשויות המקומיות, רשימה של עבירות שאותן אנחנו מתכוונים להגיש לוועדה כדי שהוועדה תאשר לנו להפוך את העבירות לעבירות של אחריות קפידה

זיו דניאלי:  מה זה עבירות של אחריות קפידה? עבירות שהיסוד הנפשי שלהם שמה לא נדרש, ולכן כאשר אותו רופא רשותי יראה רצועה קצרה או אירוע כזה או אחר במסגרת העבירות הללו, הוא יוכל להגיע למקום ולהטיל את הקנס

זיו דניאלי:      אנחנו מבינים שברשויות המקומיות לא מתבצעת חקירה פלילית אגב אירועים שהם תופסים, ולכן, כדי שתהיה גם אחידות

זיו דניאלי:  גם אחידות וגם כדי להקל על האכיפה, זה המהלך שאנחנו ביקשנו לעשות

זיו דניאלי:  אני משער שעוד השבוע או בשבוע הבא, התיקון עצמו יעבור למשרד המשפטים לאישור שלו, ולאחר מכך לתזכירים

זיו דניאלי:  ואני מקווה שהדבר הזה יתקדם

זיו דניאלי:  חשוב להבין, משרד החקלאות לא עוצר את המהלך הזה

זיו דניאלי:  משרד החקלאות הוא שותף למהלך הזה והוא מוביל את המהלך הזה, ואנחנו רוצים במהלך הזה

זיו דניאלי:  אני חושב שזה מהלך מבורך ואנחנו רוצים בו

יסמין פרידמן: אבל הרגע אמרת שאתה חושב שזו טעות

זיו דניאלי: ולכן אני ניסיתי להסביר לכבוד היושב-ראש

זיו דניאלי:  אני רציתי להסביר למה אנחנו קבענו את הרשימה הזאת כעבירות של אחריות קפידה, כדי שלא תצטרך להתבצע חקירה בשטח

יסמין פרידמן: זה מה שאנחנו מבקשים שנים

יסמין פרידמן:  אז עכשיו, נניח, אני רוצה לשאול

יסמין פרידמן:  עכשיו חן נוסעת לביקור או לביקורת באיזושהי חזירייה ורואה שם הפרה מטורפת, מה שקורה ברוב החזיריות, או מבקרת אצל אדון דבאח, שאין לי מושג למה באת לדיון הזה, אבל ברוך הבא

יסמין פרידמן:  האם היא יכולה להטיל קנס?     

זיו דניאלי: התקנות, גברתי, שאנחנו הופכים לעבירות של אחריות קפידה הן רק במסגרת של תקנות של החזקה שלא לצרכים חקלאיים

יסמין פרידמן: אוקיי, ואם יש צרכים חקלאיים, היא לא יכולה לתת קנס במקום? למה?     

זיו דניאלי: התשובה היא לא, גברתי

יסמין פרידמן: למה? כאילו, מה מונע מחן לתת קנס במקום של 70,000 שקל?     

זיו דניאלי: אני התחלתי קודם, וכבוד היושב-ראש ביקש ממני להגיע לסוגיה השנייה של הסמכת ראשי הרשויות

זיו דניאלי:  אני עכשיו אחזור לסוגיה הזאת

זיו דניאלי:  המדיניות הזאת שהמשרד מוביל למעשה, של אי-הטלת קנסות בשטח, אמרתי, היא מגובה גם על ידי משרד המשפטים והיא גם מקבלת ביטוי בהנחיית היועצת המשפטית לממשלה, שבאה ואומרת, למעשה, דברים מאוד מאוד ברורים

זיו דניאלי:  אתה לא יכול להטיל קנס מנהלי אם אין לך כל הראיות לצורך הגשת כתב אישום

זיו דניאלי:  זה לא מספיק רק לראות את הדברים

זיו דניאלי:  העבירות הן עבירות שצריך להוכיח אותן אחר כך גם בבית משפט

זיו דניאלי:  אם אנחנו לא נבצע את הדברים בצורה טובה לפני הטלת הקנס המנהלי, כאשר תוגש בקשה להישפט, ומי כמוני יודע שמוגשות עשרות ומאות בקשות להישפט, אנחנו נצטרך אחר כך, זה יסרבל לנו את המהלך של להגיש כתבי אישום

זיו דניאלי:  אנחנו נצטרך ללכת ולחקור את אותו אדם, כי לד"ר הניג אין סמכויות חקירה

זיו דניאלי:  מאחר שאנחנו גורסים שסמכויות חקירה זה מקצוע, ומי שמבצע את זה הם חוקים, ולא גורמי מקצוע, לצורך העניין

זיו דניאלי:      כאשר אנחנו מטילים קנס, אנחנו רוצים לוודא שיש לנו כל הראיות, כל חוות הדעת המקצועיות, אם צריך

זיו דניאלי:  יש אירועים, כרגע אני וד"ר הניג מטפלים בהרבה מאוד אירועי חזירים שיש בהובלות של החזירים, ואני באתי ודרשתי חוות דעת מקצועית, למרות שזאת יכולה להיות עבירת קנס מנהלי

זיו דניאלי:       כמו שאמרתי, הדבר הזה גם קיבל גיבוי ממשרד המשפטים ומהנחיות היועצת המשפטית לממשלה

זיו דניאלי:  אנחנו רוצים לוודא שיש לנו כל הראיות בטרם אנחנו מטילים קנסות

יסמין פרידמן: הבנתי

יסמין פרידמן:  טוב, בסדר

יסמין פרידמן:  נראה מה עושים עם זה

יסמין פרידמן:  סליחה, אני ממש מתנצלת, אני חייבת לצאת לדיון הבא

ד"ר חן הניג: אני רק רוצה להגיד דבר אחד, בתור הממונה

ד"ר חן הניג:  אני שלוש שנים בתפקיד, ויש כאן אנשים מדהימים שנמצאים בחדר, ואני חושבת שלא הייתי מצליחה לקדם גם את התקנות שעברו, גם דברים נוספים, גם האכיפות שמתבצעות, אם לא היינו משלבים פה ידיים, וכל מי שעובד איתי פה, אני רק רוצה להודות לאנשים האלה

ד"ר חן הניג:  כי הדחיפה שלהם, והגב שלהם, ואמרתי להם בבוקר, הגב שלהם מאחוריי, כשאני יודעת שהם איתי במסע, גם הצוות המקצועי שעובד איתי פה במשרד, כולם, משרד המשפטים, ללא התמיכה הזאת באמת אי אפשר

ד"ר חן הניג:  ואני מרגישה שיש לנו רגליים ושיתוף פעולה, וזו הדרך המצוינת, כשאתה מרגיש שכולנו בסופו של יום רוצים, והגברת יועצת ראש הממשלה, באמת, אני מרגישה שיחד השולחן שלנו יציב, וכל ארבע הרגליים נמצאות, ואנחנו יכולים לקדם דברים

ד"ר חן הניג:  אז אני רוצה להגיד גם את המילים הטובות על שיתוף הפעולה הנהדר שיש

יוסף טייב: ושעוד יהיה בעתיד

יוסף טייב:  רק ברשותכם, יסמין, אני רק אגיד לך, את שאלת שאלה, שקצת צבט לי

יוסף טייב:  תראי, כולם מוזמנים לוועדה, וכל מי שרוצה להיות בוועדה יכול להיות נוכח

יוסף טייב:  ואני חושב שכשאת פונה למר דבאח "מה אתה בא לעשות פה?" אני חושב שהשאלה לא במקום

יסמין פרידמן: לא, כי יש פה ניגוד אינטרסים מובהק, בגלל זה

יסמין פרידמן:  זה לא היה "אתה לא מוזמן"

יסמין פרידמן:  אמרתי לו, ברוך הבא

יסמין פרידמן:  רק פשוט זה מצחיק

יוסף טייב: לכן, בשביל שזה זה, אם יש לך עוד דקה, שתיים, בואי ניתן למר דבאח להסביר לנו למה הוא הגיע לוועדה

יוסף טייב:  זיו, אתה יכול להישאר עוד כמה דקות כדי לענות לשאלות של ארז?      

האתם דבאח: אדוני, אני ברשותך אומר כמה דברים בקצרה

האתם דבאח:  אני מבקש שחברת הכנסת יסמין תישאר ותשמע מה שאני רוצה להגיד

האתם דבאח:  קודם כול, אני מודה לאדוני על רשות הדיבור, ואני מודה על קיום הדיון הזה, זה באמת נושא מאוד מאוד חשוב, יקר לנו ויקר לליבנו כעוסקים בתחום הזה

האתם דבאח:  אני בא מחברת באסם דבאח, החברה המובילה בתחום יבוא, פיטום ושחיטת בעלי חיים ושיווק בשר

האתם דבאח:  כפי שאדוני אמר את הדברים בהרחבה, מה המקורות של הצורך בדאגה לרווחת בעלי החיים, זו התורה, ואותו דבר אצלנו, הנושא הזה מושרש אצלנו בדת

האתם דבאח:  זו מצווה, גם אבותינו וסבינו, שאנחנו צריכים באמת לשמור ולדאוג לרווחת בעלי החיים, זה מה שאנחנו עושים מאז ומתמיד, ולזה אנחנו דואגים לאורך כל הדרך

האתם דבאח:      לצד זה, אדוני, אני מבקש לברך גם את הפעילות, אין לי שום דבר נגד הארגונים

האתם דבאח:  אנחנו חלוקים על הדרך, אנחנו לא חלוקים על המהות שצריכים באמת לדאוג לרווחת בעלי החיים

האתם דבאח:  יש בינינו חילוקי דעות לגבי הדרך ולגבי הפרשנויות של החוק, מתי זו עבירה ומתי זו לא עבירה, מתי זו התעללות ומתי זו לא התעללות

האתם דבאח:  כאשר הם מנסים, אולי קצת נסחפים ומנסים להחליף את גורמי המקצוע, אני אומר שאת הדבר הזה צריך להשאיר תמיד לגורמי המקצוע, שהם יאמרו את דברם, האם בסופו של דבר מדובר בעבירה או לא בעבירה, ואם בעבירה, באיזה דירוג של עבירה

האתם דבאח:      עוד משהו, אדוני, חשוב לי לציין שהנושא הזה של רווחת בעלי חיים בכלל זה נושא היבוא, וכל הטענות שממשיכים לאורך כל הדרך ומציגים, יש בזה אולי סוג של הגזמה

האתם דבאח:  כפי שאדוני אמר, לא צריך ללכת בשיטת ההכללה, וצריך לבחון כל מקרה לגופו

האתם דבאח:  אני יכול להגיד שאצלנו, כחברה שמובילה בתחום הזה, באמת תוצאות המשלוחים כפי שהן משתקפות בדוחות הביקורת של משרד החקלאות, הן באמת תוצאות מצוינות

האתם דבאח:  אנחנו מגיעים לשיעורי תמותה אפסיים, גם כשאנחנו עושים הובלות מאוסטרליה

האתם דבאח:  וצריך, אדוני, לזכור שהתחום הזה הוא מבוקר ומפוקח רגולטורית בצורה קפדנית, הן על ידי הרשויות כאן במדינת ישראל, הן על ידי הרשויות במדינות המוצא

האתם דבאח:  כך שאני מבקש להסיר קצת דאגה מלב כל מי שאכפת לו ודואג לרווחת בעלי החיים

האתם דבאח:      אי אפשר לבוא אף פעם ולהגיד, הגענו למצה האופטימלי ולמצב האידיאלי

האתם דבאח:  תמיד יש מקום ליותר טוב, זה טבעו של העולם, וככה העולם מתקדם

האתם דבאח:  אם נחזור, למשל, עשרים–שלושים שנה אחורה, אנחנו יודעים שהמצב היום הרבה הרבה יותר טוב

האתם דבאח:  לפני שלושים שנה, אדוני, שחטו ללא בתי מטבחיים, שחטו בחצרות, והיום השחיטה לפחות מתבצעת בבתי מטבחיים, בצורה מסודרת, בצורה מפוקחת רגולטורית, בצורה קפדנית

האתם דבאח:  וכן, אני תמיד אומר, כל פעילות מלווה באי-התאמות מסוימות, ולא כל אי-התאמה צריכה לגרור אחריה פתיחת חקירה והגשת כתב אישום

האתם דבאח:  ולכן, אדוני, אני אומר, תמיד יש מקום לשפר, לטייב

האתם דבאח:  כל עוד נגיד, בין שזה הארגונים, בין שזה הרשויות ובין שזה אנחנו, כעוסקים בתחום הזה, אנחנו כולם רואים את הדברים עין בעין

האתם דבאח:  בל נשכח שמדובר גם באינטרס כלכלי מובהק של כל מי שעוסק בתחום לדאוג לרווחת בעלי החיים

האתם דבאח:  עגל או בעל חיים שמתעללים בו או שלא דואגים לרווחתו, הוא מגיע למצב או שהוא חולה, או שפוגעים בבריאות שלו, ובסופו של דבר, אין מה לעשות, אלה בעלי חיים שבסופו של דבר מתרגמים אותם למוצרי מזון

האתם דבאח:  אז אכפת לי מהתוצאה, אכפה לי מהמוצרים שלי ומטיבם

האתם דבאח:  ולכן, ללא קשר לשום דרישה רגולטורית, ללא קשר לחוקים, ללא קשר לביקורת, זו מחויבות גם מוסרית וגם מחויבות במישור האינטרס הכלכלי

האתם דבאח:      זה מה שרציתי להגיד, אני אשמח שתמיד, אני אפילו לא רואה את זה, אנחנו כל הזמן מוצאים את עצמנו ממודרים מכל הדיונים ומכל קידום הרפורמות

האתם דבאח:  זה מה שרציתי להגיד לחברת הכנסת יסמין

האתם דבאח:  הייתי אומר לה, אני אשמח שאני ואת, כל עוד אנחנו מדברים על רווחת בעלי החיים, אנחנו בצד אחד

האתם דבאח:  אבל אם אנחנו מדברים על קידום אג'נדות של טבעונות, אין מה לעשות, אנחנו לא נוכל להיות באותו מקום ובאותו צד

האתם דבאח:  זה כל העניין

האתם דבאח:  תודה רבה, אדוני

סימון דוידסון: אם יורשה לי, רק מילה, בתור המשרד להגנת הסביבה

סימון דוידסון:  אני חושבת שהדברים שנאמרו כאן הם מאוד שמים את הזרקור על הבעייתיות המאוד ברורה שקיימת בנושא של ניגוד האינטרסים המובנה שקיים בכל שאותו גורם אחראי לקדם את כל התחום של החקלאות באשר היא, ואני מדברת על חקלאות, אני לא מדברת על מן הצומח, אני מדברת מהחי, לבין שאותו משרד ממשלתי הוא זה שמטפל בנושא של רווחת בעלי חיים

סימון דוידסון:  כאן זה הוצף בצורה הכי ברורה שקיימת

סימון דוידסון:  וזו הערה שהייתי חייבת להעיר בקונטקסט הזה

ארז מלול: אני מסכים עם גלי

ארז מלול:  צריך לציין לעניין כתבי האישום שכתב אישום על ידי משרד החקלאות נגד בית מטבחיים, למיטב ידיעתי לא הוגש מעולם

ארז מלול:  כתבי אישום שהוגשו רק בעקבות תחקירים שפורסמו בתקשורת, ורק אז

ארז מלול:  לעניין קנסות מנהליים, כמובן שלא מוטלים, כי אין תקנות

ארז מלול:  קנסות לא מוטלים בבתי מטבחיים, מכיוון שאין תקנות בתי מטבחיים, ומטבע הדברים אין קנסות מנהליים בבתי מטבחיים, אולי על הובלת בהמות

ארז מלול:      חברי זיו הפנה להנחיות, אני אצטט מההנחיות של היועץ המשפטי לממשלה, שהוא מכיר כבר

ארז מלול:  "יש עבירות אשר לגביהן די בנוכחות עובד הציבור בעת ביצוען או בדיווח עליהן כדי לשמש בסיס להטלת קנס מנהלי"

ארז מלול:       אגב, בניגוד למה שנאמר, הן לא חייבות להיות עבירות של אחריות קפידה

ארז מלול:  משרד החקלאות בעצמו נתן הסמכה לכל הרשויות המקומיות בארץ להטיל קנסות מנהליים לפי החוק להסדרת על פיקוח כלבים

ארז מלול:  זה היה צו אחד, די קליל, רק מי שמוסמך ומוכשר יכול לעשות את זה, וגם שם, אלה לא עבירות של אחריות קפידה

ארז מלול:  כלב משוטט זאת עבירת מודעות, מקבלים עליה קנס במקום

ארז מלול:  ולכן, אם עבירות אחריות קפידה יעברו מהר, זה מצוין, אין צורך בזה, ואנחנו כבר הבענו את דעתנו בעניין הזה

ארז מלול:       לעניין מה שבית המשפט אמר, אני אקריא את פסק הדין של בית המשפט כולו: "בשלב זה הוא בהמלצתנו, הודיע בא כוח העותרת כי הוא מושך את העתירה

ארז מלול:  נראה כי העתירה תרמה לאכיפה

ארז מלול: " זה לא אישור לשום מדיניות כזאת, וזה בטח לא תואם את מה שהקראתי כרגע מההנחיות

ארז מלול:       לעניין רשימת המורשעים, כפי שעורך דין אמנון קרן אמר, אין שום בעיה שתהיה רשימת מורשעים, הם לא כל כך רבים, ואין שום בעיה שלפקח בשטח יהיה המידע הזה

ארז מלול:      לעניין הטלת קנסות על ידי הווטרינרים הממשלתיים והרשותיים, זה נכון שהם לא צריכים להיות יחידת חקירות, אבל כדי להטיל קנס על עבירות כמו צפיפות בתא, לא צריך חקירה; כדי להטיל קנס על זה שאין רשת צל לא צריך חקירה

ארז מלול:  וזה שזה המצב שקורה כרגע, ובסוף הקנסות מוטלים, ובלי שיודעים כמה בעלי חיים היו ולא ברור איך הסכומים מחושבים

ארז מלול:  כשהקנס שאנחנו ראינו, לדוגמה, שניתן לפי תקנות החזירים, הוא קנס שאילו הם היו לוקחים, הם לא רצו, כמובן, אבל אילו הם היו רוצים לקחת לבית המשפט לבטל, אני מניח שהוא היה מבוטל כי הוא לא היה מפורט, וגם כי הוא הוטל שנה וחצי אחרי הביקורת שנעשתה במקום

ארז מלול:      כשעושים ביקורת, די בדוח, די בתמונה

ארז מלול:  בדיוק כמו קנס על עבירת חניה, בדיוק כמו קנס על כלב משוחרר

ארז מלול:  די בזה שיש התיעוד הזה, ולא צריך שום תיק חקירה ומודעות של המחזיק

ארז מלול:  קודם כול, יש חזקה שהוא מודע, לפי החוק ולפי התקנות, דבר שני, ברור שהוא יודע

ארז מלול:  ואם הוא רוצה ללכת לתקוף את זה בבית משפט, קנסות מנהליים על פקודת מחלות בעלי חיים אתם מטילים, אנחנו רואים שזה מגיע לבית המשפט, בית המשפט מאשר את הדברים האלה

ארז מלול:  זה לא כזה מורכב להראות את הדברים האלה, וזה לא צריך להיות עבירות אחריות קפידה

ארז מלול:       אני רציתי לתת את הדוגמאות במצגת, אבל אני אעשה את זה בקצרה

ארז מלול:  בעניין צור משה, שצוין פה קודם, העבודה של המשרד, הגורמים המפקחים היו שם לפני שהתחקיר התפרסם, תחקיר סמוי שאנחנו ערכנו עם עמותת "סנטיאנט", הם היו שם, הם הצביעו על הממצאים הקשים, והם לא עשו דבר

ארז מלול:  הם לא החרימו בעלי חיים, כלומר, תפסו, כפי שהחוק אומר, הם לא העבירו את זה ליחידת הפיצו"ח, הם לא שללו את ההיתר להפעיל את הכלבייה הזאת כי היא כלבייה רשותית

ארז מלול:  רק לאחר שהדבר הזה נעשה בתחקיר סמוי שלנו, רק לאחר שאנחנו פנינו, הדברים נעשו

ארז מלול:  כמובן, הם נעשו מהר יותר אחרי שזה פורסם בתקשורת, וזה המצב בדרך כלל

ארז מלול:  כתבי אישום, בטח במשקים החקלאיים, מוגשים, אם הם מוגשים, כשיש תחקירים

ארז מלול:  בדרך כלל הם לא מוגשים, כמו במקרה הזה, וזה בהחלט מתקשר לניגוד העניינים

ארז מלול:      רציתי לדייק, נתוני התיקים, כמו שזיו אמר קודם, הם 2,000 תיקים, לא של צער בעלי חיים

ארז מלול:  זה מה שניסיתי להבהיר קודם, גם אתה אמרת את זה, זה בסדר

ארז מלול:      אני אסיים בזה, אני מתעניין בעניין התביעה האזרחית שהגשתם, הפיצויים, זה גם, אני מניח, היה בעקבות הפנייה שלנו בנושא הזה

ארז מלול:  כי חוק צער בעלי חיים קובע, וזה גם מתקשר לרשויות המקומיות, אגב, ומעניין שאין נוהל בהקשר הזה, שבמקרה שבו תופסים בעל חיים בגלל חשד לעבירת צער בעלי חיים, מי שצריך לשאת בהוצאות האלה הוא מי שהחרימו ממנו

ארז מלול:  ולכן זה מה שצריך לקרות ברגיל, ואני שמח שזה קרה במקרה הזה

ארז מלול:  אני תוהה איך יכול להיות שהבן-אדם הזה עדיין מחזיק בעלי חיים, כי כל פעם מחרימים לו, והוא בכל פעם מביא מחדש

ארז מלול:  זה דבר שהיה מתבקש, ואני מבין שאלה נתונים שאין, כי בבקשות חופש מידע שהגשנו בנושא, נמסר לנו שאין

ארז מלול:  כשתופסים בעלי חיים ולא מגישים כתבי אישום, ואז מטבע הדברים אין צווי הגבלה להחזקת בעלי חיים וכן הלאה

ארז מלול:  ובהקשר הזה, צריך להגיד שהנוהל צריך להיות גם לרשויות המקומיות, למתקנים מוגנים באופן כללי

ארז מלול:       אגב, בצור משה לא הועברו כלבים למתקן מוגן, למרות שהיו שם מאה כלבים כשנעשו העבירות, ונטען שיש בעיות תקציב

ארז מלול:  זה יורד מהתקציב של החלטת ממשלה 833, במקום שזה ירד מהתקציב הכללי של המשרד, ושאחרי זה יתבעו את המחזיק, במקרה הזה מפעיל הכלבייה

ארז מלול:  צריך לשאת בכל העלויות האלה, שאנחנו נושאים בחלקן כי אנחנו מוציאים משם את הכלבים, כי לא נעשית שם תפיסה

ארז מלול:       בסוף, גם לא לגמרי ברור מה קורה במתקנים מוגנים

ארז מלול:  לא ברור איך יכול להיות שבעלי חיים לא מוחרמים על ידי וטרינרים בשטח, שאת זה הם כן מוסמכים לעשות, לא נתפסים על ידי הווטרינרים בשטח

ארז מלול:  לא ברור למה הדברים האלה קורים שוב ושוב

ארז מלול:  לא ברור איך אנשים שיודעים שהם עבריינים חוזרים ומטפלים בבעלי חיים

ארז מלול:  וזה הצב בסופו של דבר, זה מה שקרה בצור משה

ארז מלול:       אני אגע בנקודה אחרונה, אני חושב שיש פה נציג של הפיצו"ח, תקן אותי אם אני טועה

ארז מלול:  לעניין הפניות שלנו לפיצו"ח, כמובן שהיו שם חילופי תפקידים בנסיבות מצערות, ואנחנו מאוד מבינים את זה ומביעים את תנחומינו, כמובן

ארז מלול:  אבל בעניין הזה, צריך להגיד שתלונות שמוגשות, נמצאת פה גם מנהלת פניות הציבור שלנו, עורכת הדין נועה יוגב, גם הפניות שאנחנו מעבירים לא מטופלות, מעבירות לווטרינרים רשותיים שלא מוסמכים לאכוף את חוק צער בעלי חיים, לא ברור מכוח איזו סמכות, לא ברור מה האינטרס פה, בדרך כלל לא נחקרות, הפיצו"ח מסרב לקבל תלונות שאנחנו מגישים

ארז מלול:  אנחנו לא מגישים תלונות בלי תיעוד, כי אנחנו לא נגיש סתם, אבל הוא מסרב לקבל תלונות בעילום שם, של אנשים שמפחדים על חייהם

ארז מלול:  הוא לא מבצע את הפולו-אפ אחר כך, אנחנו לא מקבלים לעולם, לעולם לא מקבלים הודעות, על סגירת תיקים לעיתים רחוקות, כן

ארז מלול:  על אי-פתיחה בחקירה, שזה מה שקורה בדרך כלל, אנחנו לא מקבלים הודעות

ארז מלול:  זה בדרך כלל נתקע במוקד

ארז מלול:  אנחנו מגישים תלונה למוקד, אם אני אגיש תלונה עכשיו ישירות לד"ר הניג ולפעמים גם לפיצו"ח עצמו, וטרינרים לא מעבירים את זה לפיצו"ח בדרך כלל, ואנחנו לא מקבלים הודעה על זה שנפתחה חקירה

ארז מלול:      הגשנו תלונות על בית נחירה בצפון לפני שנתיים, זה איך שהוא נפל בין הכיסאות

ארז מלול:  אגב, חלק מהתלונות היו על דוחות שפורסמו של וטרינרים ממשלתיים, שפורסמו באתר של הווטרינרים בממשלתיים לעניין ריג'קטים, על שימוש בשוקרים, על מכות, על שחיטה ללא הימום, והדברים האלה לא טופלו, למיטב ידיעתי, עד היום

ארז מלול:  ובאיזשהו שלב הודיעו לנו שתיק החקירה נסגר, מכיוון שמנהל בית הנחירה, בית המטבחיים, אמר שלא הרביצו להם, רק עשו רעש של הגדרות, למרות שהתיעוד שיש לנו מראה אחרת, ולמרות שמובן מאליו שאם לא חקרו את הווטרינר הממשלתי, אז אין שום ערך לחקירה הזאת

ארז מלול:      אני אסיים פה, כי אנחנו באמת צריכים להמשיך לוועדה הבאה

האתם דבאח: אדוני ירשה לי רק לענות לעניין אי-הגשת כתב האישום? אני רק רוצה להזכיר לך

יוסף טייב: אני חושב שאין עניין

יוסף טייב:  לא היה כתב אישום

האתם דבאח: לא היה, כי לא הייתה עבירה

יוסף טייב: זיו, אתה רוצה להתייחס למה שנאמר?     

זיו דניאלי: טוב, עורך דין וול העלה הרבה נושאים, אני אנסה לעשות את זה קצר

זיו דניאלי:  התביעה האזרחית שהגשנו בעקבות ההוצאות שהוציא המשרד, כמה שזכור לי, זה לא היה בעקבות תלונה של "תנו לחיות לחיות", אלא משהו יזום שמשרד החקלאות יחד עם משרד המשפטים יזם אותו, וזו הייתה הצלחה גדולה, ואני מקווה שיהיו עוד הרבה בהמשך

זיו דניאלי:      לעניין אותו אדם, למה הוא ממשיך להחזיק בעלי חיים, אני יכול להגיד לך שהוגשו כתבי אישום בעניינו, גם נגזר דינו, הוצא נגדו גם צו הגבלה לתקופה מאוד מאוד ארוכה, שמגביל אותו מלהחזיק בעלי חיים

זיו דניאלי:  למה עבריינים ממשיכים לעבור עבירות? כי עבריינים ממשיכים לעבור עבירות, ואנחנו נעשה הכול כדי לעצור את זה

זיו דניאלי:  אני חושב שצווי ההגבלה וגזרי הדין, וההתחייבויות והמאסרים על תנאי שניתנו במסגרת גזר הדין יעשו את העבודה, אני מקווה

זיו דניאלי:      ציינת את עניין אחריות הקפידה

זיו דניאלי:  בפקודת מחלות בעלי חיים, אלה לא עבירות של אחריות קפידה, וגם שם אנחנו מבצעים חקירות

זיו דניאלי:  לא בכדי כאשר אנחנו מטילים קנסות של עשרות אלפי שקלים ומוגשות בקשות להישפט, בתי המשפט מאשרים את גובה הקנס ואפילו נותנים יותר מזה, כי תיק החקירה הוא מסודר ומנוהל היטב, ואנחנו לא צריכים לבצע עוד איזה שהן השלמות מסוימות

זיו דניאלי:      אנחנו לא אמרנו שאחריות קפידה זה תנאי להטלת קנסות בשטח, יש משרדים שמטילים קנסות בשטח גם כשהעבירות הן לא אחריות קפידה

זיו דניאלי:  אנחנו באים ואומרים שזו המדיניות של המשרד, בסופו של דבר

זיו דניאלי:  זו המדיניות של המשרד, מדיניות שאושרה גם בהנחיות היועצת המשפטית לממשלה וגם על ידי משרד המשפטים

זיו דניאלי:  זו מדיניות שרצה הרבה מאוד שנים, והיא מוכיחה את עצמה

זיו דניאלי:  היא מוכיחה את עצמה

זיו דניאלי:  בסופו של דבר, עבירות צער בעלי חיים הן לא עבירות פשוטות

זיו דניאלי:  יש עבירות פשוטות שאותן אנחנו מבקשים להעביר לעבירות של אחריות קפידה

ארז מלול: כדי להעביר לרשותיים, אני מניח

זיו דניאלי: בין היתר, אבל לא רק

זיו דניאלי:  זה גם כדי להקל את האכיפה בכל הארץ

זיו דניאלי:  סוגיה נוספת, אדוני, אנחנו לא יכולים להרשות לעצמנו שמשרד החקלאות יבצע חקירות בעבירות של צער בעלי חיים, ואז אנחנו נדע שהרשותיים ברשויות המקומיות יטילו קנסות ללא חקירות, הרי תיווצר בו דאבל אכיפה, למעשה

זיו דניאלי:  ואת זה אנחנו לא יכולים להרשות, ולכן באנו ואמרנו, אנחנו נהפוך את העבירות לעבירות של אחריות קפידה, ואז הן משרד החקלאות הן הרשותיים לא יבצעו חקירה בעבירות הללו ויוכלו להטיל את הקנסות

זיו דניאלי:  זה בנקודה הזאת

ארז מלול: כדי שלא תחקרו בעבירות האלה

זיו דניאלי: זו מדיניות שלנו, אדוני, ואנחנו נחליט אם אנחנו חוקרים או לא

ארז מלול: נכון, ואנחנו מעבירים ביקורת על זה

ארז מלול:  אני מצפה לתשובה עניינית, לא ל"זאת המדיניות"

זיו דניאלי: יש פה עוד סוגיה, אגב, בהיבטים הפליליים

זיו דניאלי:  אני רק רציתי לנסות להשיב לעורך דין וול

זיו דניאלי:  העניין של צור משה, התיק בחקירה, החקירה מתקדמת, אני משער שבעת הקרובה מאוד, ימים, שבוע, זה כבר יועבר לשולחני ואנחנו נוכל לבחון את הדברים

זיו דניאלי:  אני חושב שנגעתי ברוב הדברים בקצרה, כי באמת רוב הגורמים פה צריכים לעבור לוועדה אחרת

אמנון לין: עורך דין אמנון קרן, הקליניקה לצדק סביבתי וזכויות בעלי חיים באוניברסיטת תל אביב

אמנון לין:  כשמשרד החקלאות הביא את מנגנון הקנסות המנהליים לכנסת, הוא אמר שהעובר על החוק ישלם על כך במהירות וירגיש את חומרת העבירה בכיסו

אמנון לין:  עכשיו, אנחנו מבינים שאי אפשר לעשות את זה במהירות, כי זה מורכב ויש פה כל מיני סוגיות שצריך לבדוק

אמנון לין:  למרבה המזל, אנחנו מוכנים להתמודד עם סוגיות מורכבות

אמנון לין:  אבל מה שהיה אמור להיות הליך פשוט, מהיר וזול לקיים אכיפה מהירה ויעילה של החוק, שתייצר גם הרתעה

אמנון לין:  כי אנחנו יודעים שהרתעה מושגת בהקשר הזה כשיש ודאות ומהירות באכיפה, וכשאין את זה, יש חוסר אכיפה וחוסר הרתעה

אמנון לין:       המדיניות של פתיחה בחקירה פלילית מלאה על כל עבירה מנהלית והתייעצות עם תובע בכל חקירה כזו, שמנוהלת בקצב של תיקים פליליים, מה שהחוק הזה לא נועד לייצר, היא סוגיה שאני לא מבין כל כך איך אתם מתייחסים אליה בכזו קלות דעת

אמנון לין:  כלומר, חקירת תיק פלילי תלוי ועומד נגד אדם למשך שנה, שנה וחצי, עד שמחליטים אם העובדה שלא הייתה לו רשת צל או אם לא היו מים, או אם היה מקום מסתור לבעל חיים שהיה צריך להתחפר בו - - -     

זיו דניאלי: אלה לא פרקי הזמן

זיו דניאלי:  אלה לא פרקי הזמן

זיו דניאלי:  פרקי הזמן הנוכחיים היום עומדים על משהו כמו שלושה חודשים מרגע פתיחה בחקירה עד שהתיק עובר אליי, וזה משהו שאנחנו עשינו מאמץ גדול בשנה, שנה וחצי האחרונות, לייעל את עבודת הפיצו"ח

זיו דניאלי:  בתוך שלושה חודשים התיק מגיע אלינו

ארז מלול: תיקי החזירים כבר הגיעו אליך?     

זיו דניאלי: לא רק שהגיעו, הם גם חזרו להשלמות, ואני ציינתי את זה קודם, הם גם חזרו להשלמות כדי שד"ר הניג תוכל לתת חוות דעת במקרים מסוימים

זיו דניאלי:  כי עלו שם כל מיני סוגיות רפואיות ווטרינריות, שהייתי זקוק לחוות דעת, אדוני

זיו דניאלי:      לעניין מה שעור דין קרן אמר, אני התחלתי ואמרתי, פרקי הזמן התקצרו משמעותית

זיו דניאלי:  גם אנחנו רוצים שהקנס יוטל בהקדם, ואני חושב שפרק זמן של שלושה או ארבעה חודשים לכל היותר זה פרק זמן קצר מאוד, שעדיין, גם אם הנקנס לא מקבל את הקנס בשטח, הוא עדיין זוכר טוב מאוד על מה הוא קיבל את הקנס הזה

אמנון לין: בסדר, הנוהל שהוצאתם בנושא, שהוא, אגב, חשוב, לא מתייחס לסוגיות הללו, וגם אפשר לבקר את נושא הטלת הקנסות במקום וגם את פרקי הזמן בעבירות מסוימות

אמנון לין:  אני חושב שהדיון הזה כנראה צריך להיסגר, ואנחנו לא נסגור כאן את כל הנקודות

אמנון לין:  אבל המצב שבו תובע, שהוא הגורם המנהלי שאמור לדון בבקשות לביטול קנסות, הוא גם הגורן שמעורב בקבלת ההחלטה לגבי הטלת הקנס

אמנון לין:  נכון, המפקח נותן את הקנס, אבל בהתייעצות עם אותו גורם מנהלי

אמנון לין:  זה גם הליך שאולי צריך לבחון אותו מחדש, משום שזה לא מצב של מנהל תקין

אמנון לין:  וגם אנחנו רואים מצבים שבמובהק לא מתאימים לקנסות מנהליים, שמטופלים באפיק מנהלי

אמנון לין:  במיוחד כשמדובר בהחזקה מסחרית למטרות כלכליות של בעלי חיים, כאשר ההפרה שמטופלת באפיק המנהלי הופכת להיות הפרה יעילה ומשתלמת עבור מי שפוגע בהם

אמנון לין:  וזה מצב שאי אפשר להשלים איתו

אמנון לין:  וגם הנוהל, חשוב שיחדד את ההבחנה הזאת במסגרת שיקולים להגשת כתבי אישום, ושיוגשו כתבי אישום באותם מקרים

יוסף טייב: ירון לפידות

יוסף טייב:  מייסד עמותת "חופש לבעלי חיים"

יוסף טייב:  בבקשה, אדוני

ירון לפידות: אני פשוט רוצה לחדד נקודה אחת מאוד ספציפית

ירון לפידות:  עורכי הדין קרן, הרצנו, ולוינבוק מטעמנו, כאשר הם מגישים תלונה, אילו היינו יכולים כולנו להגיש מהלב על פגיעה בבעלי חיים, היינו עושים את זה

ירון לפידות:  כולנו משתמשים בחוק הקיים

ירון לפידות:  למעשה, מה שאנחנו עושים בפועל, אנחנו משמשים בהתנדבות בתור הזרוע הביצועית של משרד החקלאות

ירון לפידות:       אנחנו מתמחים במאבק במשלוחים החיים ובתעשיית החזירים בישראל

ירון לפידות:  כאשר אני מדווח למשרד החקלאות, מגיש תלונה, רכב, מספר זה, ביום זה, בשעה זו, היה ללא רשת צל, או רגל מחוץ לסורגים, או כל עבירה אחרת, אני למעשה עושה את העבודה של משרד החקלאות

ירון לפידות:  וכולנו, כל הארגונים, נתקלים פה בקיר, כאשר התלונות המוגשות נתקלות באנטי, בהתעלמות, בתשובות גסות, כמו "אין עבירה, אין עבירה"

ירון לפידות:  למרות שאני מביא, כשאני כותב את התלונה, או עורכת הדין כותבת את התלונה, "על פי סעיף זה וזה וזה", יש לי מייל שלם, "אין עבירה", "אין עבירה"

ירון לפידות:  צורה לא מכובדת

ירון לפידות:  ושוב, אנחנו לא כותבים תלונה מהלב

ירון לפידות:  אנחנו כותבים על בסיס חוקים, תקנות ונהלים

ירון לפידות:       לא מזמן הגשתי תלונה על איכלוס הסגר כפול, שזה אסור לחלוטין, זו עבירה קשה מאוד לבריאות הציבור

ירון לפידות:  קיבלתי תשובה, "לא קרה דבר כזה"

ירון לפידות:  עכשיו, פה, הקולגות יסכימו

ירון לפידות:  הלכתי לחופש המידע

ירון לפידות:  חופש המידע מחויב להגיש תשובה בתוך שלושים יום, אלא אם כן ביקש הארכה לשישים יום

ירון לפידות:  אין סיכוי להוציא ממשרד החקלאות בשלושים יום בחיים

ירון לפידות:  אחרי שישים יום, כמובן, קיבלתי מחופש המידע

ירון לפידות:  כמובן, חשפתי שהעבירה שהתלוננתי עליה קרתה

ירון לפידות:  לא ברור למה משרד החקלאות רואה בארגונים, שאנחנו בתכלס זרוע ביצוע בשטח, אויבים ולא קולגות

ירון לפידות:  זהו

ירון לפידות:  עד כאן דבריי

יוסף טייב: אני יכול לומר שאני לפחות לא התרשמתי שהם מתייחסים אליכם כאל אויבים

יוסף טייב:  אני אומר, ממה שקרה פה היום, בתוך הוועדה

יוסף טייב:  זיו, אתה רוצה לענות?     

ירון לפידות: כשאנחנו מגישים תלונות וזוכים להתעלמות או לבוז, זה אנטי

ירון לפידות:  כי וואללה, עשיתי את העבודה של הפקח שלך

ירון לפידות:  לגיטימי שאין למשרד החקלאות פקח בכל נקודה בארץ, אבל הינה, יש לך פה חבר'ה מתנדבים, עמותות, אנשים בשטח

ירון לפידות:  הינה, תראה מה קרה, אחת, שתיים, שלוש, ארבע

ירון לפידות:  התעלמות

יוסף טייב: אז בוא ניתן לזיו להתייחס

זיו דניאלי: תודה, אדוני

זיו דניאלי:  אז באמת צר לי על הדברים, ובפרט על הטענה שמשרד החקלאות מתעלם

זיו דניאלי:  משרד החקלאות לא מתעלם, לא מהארגונים ולא בכלל המתלוננים במדינת ישראל

זיו דניאלי:  אנחנו נותנים מענה, או משתדלים לתת מענה לכולם

זיו דניאלי:  אנחנו גם רואים בעמותות ובארגונים קולגות

זיו דניאלי:  אני נמצא בשיח פורה מאוד עם רוב היושבים סביב השולחן הזה, או עם העמותות שמטעמן הם יושבים

זיו דניאלי:      לעניין תלונות שנסגרו בעילה שאין עבירה, לא ברורה לי הטרוניה

זיו דניאלי:  יש תלונות שיכולות להיסגר, שכאשר הגורם המקצועי, הוא גורם החקירה, בודק אותן, יכולות להיסגר בעילה של אין עבירה

זיו דניאלי:  וזה בסדר גמור

ארז מלול: פשוט בדרך כלל הנימוק לא מאוד רלוונטי

ארז מלול:  אם סוגרים כשאין עבירה, ורואים שלכלב יש רישיון, על קשירה של כלב, אז ברור שהנימוק לא רלוונטי

ארז מלול:  גם צריך לציין שלפי הנוהל שלכם מי שיכול לעשות את זה הוא מנהל מרחב או הממונה לפי חוק צער בעלי חיים, ואנחנו מקבלים את זה מהמוקד

יוסף טייב: עורך דין וול, אנחנו פה בתוך בוועדה לא נוכל להתייחס למקרים ספציפיים

יוסף טייב:  יחד עם זאת, אני מזמין אותך לשלוח אליי ללשכה מקרים ספציפיים, ואני כבר אעמוד מול הגורמים הרלוונטיים במשרד

ארז מלול: אני פחות מתעניין פה במקרים ספציפיים, כי אני חושב שזה עניין של מדיניות

יוסף טייב: אין בעיה

יוסף טייב:  נבדוק גם את המדיניות

יוסף טייב:       אז ברשותכם, אני אתקדם לכיוון הסיכום

יוסף טייב:  כפי שאמרתי בפתיחת דבריי, הנושא של צער בעלי חיים הוא כבר איסור מן התורה, וכמובן היום הפך להיות גם ערך חברתי אוניברסלי חשוב

יוסף טייב:  למרבה הצער, התרשמותי, לפחות, היא שהמדינה אינה עושה מספיק למניעת צער בעלי חיים, למרות שכמובן יש באפשרותה לעשות את זה

יוסף טייב:      אני רוצה לומר שהוועדה מברכת את ראש הממשלה ואת משרד ראש הממשלה על מינוי יועצת לראש הממשלה לזכויות בעלי חיים ועל פעילות המשרד בנושא, ואנחנו באמת מקווים לראות פירות בקרוב מאוד

יוסף טייב:      הוועדה מבקשת ממשרד ראש הממשלה להעביר לה את תוכנית המשרד בנידון בזמן הקרוב

יוסף טייב:  אני לא רוצה לנקוב ביום, כי אני לא רוצה להגביל, ואני מתרשם בעקבות כך שראש הממשלה מינה יועצת לנושא

יוסף טייב:  זה נושא חשוב לו, ואין לי ספק שטל גלבוע, הנושא חשוב לה וקרוב לליבה, ולכן אני לא אנקוב בפרק זמן, אבל אנחנו כן מצפים שבזמן הקרוב משרד ראש הממשלה יעביר את תוכנית המשרד בנידון

יוסף טייב:      הוועדה רשמה לפניה שמשרד החקלאות מתכוון לחוקק חוקים למניעת צער בעלי חיים בהקדם האפשרי, ואני מקווה שבאמת עד יום ציון בעלי החיים הבא אנחנו כבר נהיה אחרי חקיקה, לפחות משמעותית, בנושאים מסוימים

יוסף טייב:      הוועדה מצפה לקבל תקנות בנושא המשרד

יוסף טייב:  לא חזרתם אליי עם פרק זמן שאתם חושבים להביא את התקנות, אבל אני חושב שאם אני אנקוב בשישה חודשים מהום, אני חושב שזה די והותר

יוסף טייב:  כמובן, אנחנו עובדים יחד, ואני לא בא להטיל עליהם, אבל כן הייתי מצפה שלפחות חלק מהתקנות יגיעו לוועדה בחצי השנה הקרובה

יוסף טייב:       הוועדה מציעה למשרד החינוך לכלול את נושא צער בעלי חיים בתוכנית הלימודית של ילדי ישראל, כך שהנושא יוטמע לדור העתיד

יוסף טייב:      הוועדה מבקשת להתייחס ביתר רצינות לתלונות ולטפל בהן, להגדיל את הקנסות ואת העונשים

יוסף טייב:      הייתי אולי מוסיף גם כן לגבי רשימת העבירות, אם המשרד יוכל להעביר לוועדה, אני חושב, בתוך שישים יום מהיום, מאחר שכבר יש משא ומתן - - -     

זיו דניאלי: הרשימה כבר מוכנה

יוסף טייב: הרשימה מוכנה

יוסף טייב:  אז אנחנו נשמח שהוועדה תקבל את הרשימה של העבירות, כדי שבאמת נוכל להעביר אותה הלאה

יוסף טייב:      ברשותכם, אני נועל את הדיון